pythainlp/thai-wiki-dataset-v4 huggingface dataset:
ราชันย์ผู้กล้า กาโอไกการ์

ราชันย์ผู้กล้า กาโอไกการ์'  เป็นอนิเมะทีวีละครชุดเริ่มออกอากาศในปี ค.ศ. 1997 สร้างสรรค์ซันไรอิส ภายใน "สตูดิโอ 7" ภายใต้การกำกับของ โยชิโตโมะ โยเนตะนิ และเป็นซีรีส์ที่แปดและเป็นชีรีส์ชุดสุดท้ายในยูฉะซีรีส์ ได้รับทุนจากทาการะ และผลิตโดย ซันไรส์
เนื้อเรื่อง.
คริสต์ศักราชที่ 21 หลังจากที่มนุษย์ได้พบกับสิ่งมีชีวิตลึกลับจากต่างดาว EI-01 ได้สองปี ได้มีการตั้งหน่วยงาน Gusty Geoid Guard เรียกย่อๆว่า GGG ขึ้นเพื่อคอยรับมือการโจมตีของเหล่า "ซอนดาเรี่ยน" ที่อาศัยการเข้าสิงร่างมนุษย์โดยการหลอมรวมกับเครื่องจักรกลและจิตด้านลบของมนุษย์ และสมาชิกคนสำคัญของหน่วย GGG ในการกำจัดเหล่าผู้รุกรานนี้ก็คือ ชิชิโอ ไก นักบินอวกาศที่รอดตายจากเหตุการณ์เมื่อสองปี และตอนนี้เขาได้ถูกดัดแปลงและเปลี่ยนร่างกายเป็นไซบอร์กที่สามารถรวมร่างกับหุ่นยนต์สิงโตกาเลออนจนกลายเป็น เกราะจักรกลไกการ์ และ สามารถรวมร่างสุดท้ายกับกาโอแมชชีนจนกลายร่างเป็นหุ่นยักษ์ "กาโอไกการ์" ที่สามารถเข้าต่อสู้กับ ซอนดาเรี่ยน และสามารถดึงแกนกลาง "ซอนเดอร์เมทัล" ให้ อามามิ มาโมรุ เด็กชายที่มีพลังพิเศษ "ชำระล้าง" เมทัลเหล่านั้นได้
ถึงเวลาแล้วที่เหล่านักรบราชันย์ผู้กล้าจะออกกำจัดเหล่าร้ายให้สิ้นไปจากโลกใบนี้
ตัวเอกของเรื่อง เจ้าหน้าที่หน่วย GGG อายุ 20 ปี ราศีสิงห์ กรุ๊ปเลือด A
มีนิสัยมุทะลุ กล้าหาญ แม้ว่าจะเอาขีวิตไปแลกก็ตาม เมื่อสองปีก่อนเคยเป็นนักบินอวกาศเพื่อทดสอบบินในระบบวงโคจรโลกกับยานอวกาศ ในขณะนั้น ก็ได้พบกับอุกกาบาตไม่ทราบชนิดพุ่งเข้าหายานอวกาศ ทำให้ไกหมดสติและเกือบตาย ในขณะนั้นเอง กาเลออนได้ช่วยชีวิตเขาพร้อมกับทำให้อุกกาบาตลูกนั้นตกลงไปในโลก ในช่วงเวลาที่หมดสติอยู่นั้น พ่อของเขาได้ดัดแปลงให้ไกเป็น ไซบอร์ค ไก ในเวลาต่อมา โดย ไซบอร์ค ไก นั้นมีพละกำลังมหาศาลมากเพราะพ่อของเขาได้ใช้หัวใจที่ทำจากจี-สโตน ไซบอร์ค ไก มีเกราะเหล็กทอง ส่วนข้อมือซ้ายได้มีกาโอเบรชที่มีจี-สโตนฝังอยู่ ใช้เป็นตัวส่งสัญญาณเรียกกาเลออนและเป็นแหล่งกักเก็บพลังงานของไก อาวุธของเขาก็คือ วิลล์ ไนฟ์ มีดพกที่ทำจากจี-สโตน ความรุนแรงของวิลล์ ไนฟ์ขึ้นอยู่กับความคิดของผู้ใช้นอกจากนั้นแล้ว ไซบอร์ค ไก สามารถที่จะใช้ ไฮเปอร์ โหมด ในช่วงเวลานี้ พลังของไกได้เพิ่มขึ้นอย่างมหาศาล มีเวลาจำกัดแค่ 3 นาทีเท่านั้นและจะเสียพลังงานอย่างมากเมื่อหมดเวลาใช้งาน
บีโอโก

บีโอโก  เป็นเกาะและส่วนที่อยู่ทางเหนือสุดของประเทศอิเควทอเรียลกินี และเป็นที่ตั้งของกรุงมาลาโบเมืองหลวงของประเทศ ตั้งอยู่ในอ่าวกินี ห่างจากชายฝั่งตะวันตกของทวีปแอฟริกา (ประเทศแคเมอรูน) ออกไป 32 กิโลเมตร มีพื้นที่ของ 2,017 ตารางกิโลเมตร (779 ตารางไมล์) บีโอโกเป็นเกาะภูเขาไฟ ยอดเขาสูงสุดชื่อปีโกบาซีเล (Pico Basile) มีความสูง 3,012 เมตร (9,882 ฟุต)
สิ่งแวดล้อม

สิ่งแวดล้อม หมายถึง
นอกจากนี้ยังอาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ประชากรศาสตร์ลาว

ต่อไปนี้เป็นการบรรยายลักษณะประชากรลาว
คาดว่ามีประชากรลาวประมาณ 6.48 ล้านคน ใน เดือนกรกฎาคม พ.ศ. 2554 การกระจายตัวทั่วประเทศไม่สม่ำเสมอ ประชากรส่วนใหญ่อาศัยอยู่ในบริเวณที่ราบลุ่มแม่น้ำโขงและเวียงจันทน์ ที่มีผู้อยู่อาศัยถึง 569,000 คนใน พ.ศ. 2542 ความหนาแน่นของประชากรเป็น 23.4 คนต่อตารางกิโลเมตร 
ภาพรวม.
ภาพของประชากรลาวไม่ชัดเจน เพราะรัฐบาลแบ่งกลุ่มประชากรตามพื้นที่ที่อยู่อาศัยแทนที่จะใช้เชื้อชาติ ลาวลุ่มมี 68% ลาวเทิงมี 22% ลาวสูง (รวมชาวม้งและเย้า) 9% ชนกลุ่มน้อยชาวเวียดนามมี 2%
กลุ่มชาติพันธุ์ลาวเป็นกลุ่มที่อาศัยในที่ราบลุ่มและเรียกว่าลาวลุ่ม เป็นกลุ่มที่มีความโดดเด่นทางการเมืองและวัฒนธรรม คิดเป็น 60% ของประชากรทั้งหมด กลุ่มชาติพันธุ์ลาวเป็นส่วนหนึ่งของชาวไท-ไตที่อพยพลงมาจากประเทศจีน ทางภาคเหนือเป็นที่อยู่ของลาวสูง ได้แก่ ชนเผ่าแม้ว-เย้า กลุ่มชนที่พูดภาษาในตระกูลออสโตรเอเชียติก และทิเบต-พม่า เช่น ชาวม้ง ชาวเย้า ชาวอาข่าและชาวลาหู่ ซึ่งเข้ามาในบริเวณนี้ราวพุทธศตวรรษที่ 24 เขตภูเขาทางภาคกลางและภาคใต้เป็นที่อยู่ของลาวเทิงหรือกลุ่มชนที่พูดภาษากลุ่มมอญ-เขมร ชนกลุ่มน้อยชาวจีนและเวียดนามอาศัยอยู่ในเมือง แต่ก็ได้อพยพออกจากลาว 2 ครั้งใหญ่ๆคือหลังจากที่ลาวได้รับเอกราช และหลัง พ.ศ. 2518
ศาสนาหลักของลาวเป็นศาสนาพุทธนิกายเถรวาท การนับถือธรรมชาติเป็นศาสนาของชนเผ่าต่างๆ มีผู้นับถือศาสนาคริสต์และศาสนาอิสลามจำนวนหนึ่ง ภาษาราชการและภาษาหลักของประเทศคือภาษาลาว ชาวลาวเทิงและลาวสูงจะใช้ภาษาของเผ่าตนเอง ภาษาฝรั่งเศสเคยใช้มากในสมัยที่เป็นอาณานิคม แต่ปัจจุบันกำลังลดลง และใช้ภาษาอังกฤษเพิ่มขึ้น 
ประชากร.
จากข้อมูลใน พ.ศ. 2553 ประชากรลาวเพิ่มขึ้นจาก 1.7 ล้านคนใน พ.ศ. 2493 เป็น 8.2 ล้านคนใน พ.ศ. 2553 จนถึง พ.ศ. 2543 ประชากรวัยเด็ก 0-14 ปี คิดเป็น 40% ของประชากรทั้งหมด อัตราการเจริญพันธุ์ของประชากรลดลง สัดส่วนของประชากรวัยสูงอายุต่ำ คิดเป็นเพียง 3.9%
กลุ่มชาติพันธุ์.
ใน พ.ศ. 2538 รัฐบาลของลาวระบุว่ามีกลุ่มชาติพันธุ์ทั้งสิ้น 149 กลุ่ม โดยเป็นเชื้อชาติหลักๆ 47 กลุ่ม รัฐบาลลาวจะใช้คำว่าชนชาติส่วนน้อยในการกล่าวถึงกลุ่มชาติพันธุ์อื่นที่ไม่ใช่ลาว แต่จะไม่ใช้คำว่าชนพื้นเมือง มีการใช้ภาษาต่างกันถึง 82 ภาษา กลุ่มที่สำคัญได้แก่ ลาว 55% ชาวขมุ 11% ชาวม้ง 8% ชาวเวียดนาม2% กลุ่มอื่นๆ 26% (พ.ศ. 2548)
เกิซตาปู

เกิซตาปู  เป็นคำย่อในภาษาอินโดนีเซียที่ย่อมาจากขบวนการ 30 กันยายนหรือ"เกอรากันเซ็ปเต็มเบอร์ตีกาปูลุฮ์"  ซึ่งเป็นคำที่ฝ่ายรัฐบาลใช้เรียกกลุ่มที่ก่อรัฐประหารแต่ล้มเหลวเมื่อ 1 ตุลาคม พ.ศ. 2508
รัฐประหารครั้งนี้นำโดยทหารบกและทหารอากาศจำนวนหนึ่ง มีผู้บัญชาการกองพันจากหน่วยรักษาความปลอดภัยของซูการ์โนเป็นหัวหน้า เข้าลักพาตัวนายพลอาวุโสในกองทัพจำนวน 6 คน รวมทั้งพลโทอะฮ์มัด ยานี ผู้บัญชาการทหารบก ผู้ถูกลักพาตัวทั้งหมด ถูกนำไปไว้ที่ฐานทัพอากาศฮาลิม และถูกสังหารในที่สุด ศพถูกนำไปทิ้งน้ำ จากนั้น กลุ่มกบฏได้ประกาศจัดตั้งสภาปฏิวัติ พลตรีซูฮาร์โต นายพลที่สำคัญคนหนึ่งในขณะนั้น และไม่ได้ถูกลักพาตัวได้เข้ายึดอำนาจและปราบปรามกลุ่มรัฐประหารได้ภายใน 2 วัน
พรรคคอมมิวนิสต์อินโดนีเซียถูกกล่าวหาว่าอยู่เบื้องหลังเหตุการณ์นี้ ผู้สนับสนุนและสมาชิกพรรคถูกกองกำลังฝ่ายความมั่นคงและกลุ่มอิสลามหัวรุนแรงทำร้ายร่างกาย นอกจากนั้น ความเชื่อถือในตัวซูการ์โนลดลง เพราะซูการ์โนไปปรากฏตัวที่ฐานทัพระหว่างเกิดรัฐประหาร การที่เขาไม่ประณามกลุ่มที่สังหารนายพลและยังออกมากล่าวว่าเรื่องที่เกิดขึ้นเป็นเรื่องภายในกองทัพ ทำให้คะแนนนิยมของเขาลดลงมาก สุดท้าย ซูการ์โนจึงต้องยอมให้ซูฮาร์โตขึ้นมาบริหารประเทศ และพรรคคอมมิวนิสต์อินโดนีเซียกลายเป็นพรรคนอกกฎหมาย
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ลมฟ้าอากาศ

ลมฟ้าอากาศ  เป็นสถานะของบรรยากาศ ถึงระดับที่ว่าบรรยากาศร้อนหรือเย็น เปียกหรือแห้ง สงบหรือมีพายุ เปิดหรือมีเมฆ ปรากฏการณ์ลมฟ้าอากาศส่วนมากเกิดขึ้นในชั้นโทรโพสเฟียร์ ใต้ชั้นสตราโทสเฟียร์ ลมฟ้าอากาศโดยทั่วไปหมายถึงอุณหภูมิวันต่อวันและกิจกรรมหยาดน้ำฟ้า ขณะที่ภูมิอากาศ (climate) เป็นคำใช้กับสภาพบรรยากาศโดยเฉลี่ยเป็นระยะเวลานาน
ลมฟ้าอากาศเกิดจากความแตกต่างของแรงดันอากาศ (อุณหภูมิและความชื้น) ระหว่างที่หนึ่งกับอีกที่หนึ่ง ความแตกต่างของความดันและอุณหภูมิเหล่านี้สามารถเกิดขึ้นเนื่องจากมุมของดวงอาทิตย์ที่จุดหนึ่ง ๆ ซึ่งแตกต่างกันโดยละติจูดจากเขตร้อน ความแตกต่างของอุณหภูมิที่มากระหว่างอากาศบริเวณขั้วโลกกับเขตร้อนทำให้เกิดลมกรด ระบบลมฟ้าอากาศในละติจูดกลาง เช่น พายุหมุนนอกเขตร้อน เกิดขึ้นจากความไร้เสถียรภาพของการไหลของลมกรด เพราะแกนของโลกเอียงเมื่อเทียบกับระนาบวงโคจร แสงอาทิตย์จึงตกกระทบที่มุมต่างกันในแต่ละช่วงเวลาของปี บนพื้นผิวโลก ตามปกติอุณหภูมิมีพิสัย ±40 °ซ ต่อปี ในช่วงหลายพันปีที่ผ่านมา การเปลี่ยนแปลงวงโคจรของโลกกระทบต่อปริมาณและการกระจายพลังงานแสงอาทิตย์ที่โลกได้รับและส่งอิทธิพลต่อภูมิอากาศระยะยาวและการเปลี่ยนแปลงภูมิอากาศของโลก 
จากนั้น ความแตกต่างของอุณหภูมิพื้นผิวทำให้เกิดความแตกต่างของความดัน ที่ระดับความสูงสูงกว่าจะเย็นกว่าที่ระดับความสูงต่ำกว่าเนื่องจากความแตกต่างของความร้อนจากการบีบอัด การพยากรณ์อากาศเป็นการประยุกต์วิทยาศาสตร์และเทคโนโลยีเพื่อพยากรณ์สภาพของบรรยากาศในเวลาอนาคตและในที่ตั้งหนึ่ง ๆ บรรยากาศเป็นระบบอลวน ฉะนั้นการเปลี่ยยแปลงเล็กน้อยต่อส่วนหนึ่งของระบบสามารถพัฒนาไปมีผลกระทบใหญ่หลวงต่อระบบโดยรวมได้ ความพยายามของมนุษย์ในการควบคุมลมฟ้าอากาศมีตลอดประวัติศาสตร์มนุษย์ และมีหลักฐานว่ากิจกรรมของมนุษย์อย่าง เกษตรกรรมและอุตสาหกรรมได้เปลี่ยนแปลงรูปแบบลมฟ้าอากาศโดยมิได้ตั้งใจ
การศึกษาว่าลมฟ้าอากาศทำงานอย่างไรบนดาวเคราะห์ดวงอื่นนั้นมีประโยชน์ในการทำความเข้าใจว่าลมฟ้าอากาศบนโลกทำงานอย่างไร จุดสังเกตที่มีชื่อเสียงในระบบสุริยะ จุดแดงใหญ่บนดาวพฤหัสบดี เป็นพายุแอนติไซโคลนซึ่งรู้จักกันว่ามีมาแล้วอย่างน้อย 300 ปี อย่างไรก็ดี ลมฟ้าอากาศมิได้จำกัดอยู่เฉพาะบนดาวเคราะห์เท่านั้น ชั้นโคโรนาของดาวฤกษ์สูญหายไปในอวกาศอย่างต่อเนื่อง ทำให้เกิดเป็นสิ่งที่เป็นบรรยากาศบาง ๆ ทั่วระบบสุริยะ การเคลื่อนที่ของแก๊สที่พุ่งออกจากดวงอาทิตย์เรียกว่า ลมสุริยะ
ธนัชพันธ์ บูรณาชีวาวิไล

ธนัชพันธ์ บูรณาชีวาวิไล (เกิด 19 มีนาคม พ.ศ. 2528) ชื่อเล่น บุ๊คโกะ หรือที่รู้จักกันในชื่อ เจ้าหญิงแห่งวงการวิทยุ เป็นพิธีกร นักแสดง นักจัดรายการโทรทัศน์ นักประกวดนางสาวไทยชาวไทย
ประวัติ.
ชีวิตช่วงต้น.
ธนัชพันธ์ เกิดเมื่อวันที่ 19 มีนาคม พ.ศ. 2528 ที่โรงพยาบาลรามาธิบดี กรุงเทพมหานคร พ่อเป็นชาวเชียงใหม่ มีอาชีพรับราชการทหาร และแม่เป็นชาวโคราช มีอาชีพรับราชการ มีพี่น้อง 3 คน โดยธนัชพันธ์เป็นพี่ชายคนโต น้องสาวคนกลางซึ่งเป็นนักแสดงเช่นกันคือ เบลเยียม ภาวินี มีอายุห่างกัน 1 ปี และ โบรัน เป็นน้องคนเล็กมีอายุห่าง 7 ปี ธนัชพันธ์ได้เข้าเรียนเตรียมอนุบาลที่จังหวัดเชียงใหม่ก่อนเข้าโรงเรียนอนุบาล จากนั้นกลับมาเรียนในจังหวัดกรุงเทพที่ โรงเรียนสารวิทยา ด้วยคาแรคเตอร์พูดคุยเก่งของเขาทำให้โดดเด่นจนอาจารย์ส่งเข้าประกวดทอล์คโชว์ของโรงเรียนจนได้รางวัลระดับประเทศพระราชทานจากทูลกระหม่อมหญิงอุบลรัตนราชกัญญา สิริวัฒนาพรรณวดี และจบระดับอุดมศึกษาจาก คณะนิเทศศาสตร์ มหาวิทยาลัยหอการค้าไทย
การทำงาน.
ธนัชพันธ์ค้นพบตัวเองว่ามีความใฝ่ฝันอยากทำงานในวงการบันเทิง เพราะชื่นชอบและติดตามบุคคลในวงการจึงอยากทำงานสื่อ ตั้งแต่เรียนปีหนึ่งได้เริ่มทำงานเป็นตัวประกอบ และได้แสดงเป็นตัวประกอบภาพยนตร์เรื่อง "บิวตี้ฟูล บ๊อกเซอร์" จากนั้นได้เข้าร่วมรายการ "คุณลิขิต ซีซั่นที่ 4" กับทางช่อง 7 เพื่อค้นหาดาวตลก ซึ่งธนัชพันธ์ได้รางวัลอันดับที่ 2 จากการแข่งขันที่มีผู้เข้าร่วมประกวดถึง 600 คน กระทั่งชั้นปีที่ 4 ได้เข้าฝึกงานที่จีทีเอช และเมื่อสำเร็จการศึกษาได้มาเป็นนักข่าวบันเทิงที่ไทยคม และทำงานช่องทรูอินไซด์รายการ "เอนเตอร์เทนเมาท์วีกลี" หลังรายการยกเลิกไป ธนัชพันธ์เริ่มเป็นที่จดจำมากขึ้น และได้รับการติดต่อจากทางเอไทม์ให้ทำเดโม่จนในที่สุดได้มาเป็นดีเจที่อีเอฟเอ็ม และกลายเป็นที่มาของคำว่า “ดีเจบุ๊คโกะ”
ต่อมาธนัชพันธ์มีโอกาสมารับงานด้านการแสดงมากขึ้น อาทิละครโทรทัศน์เรื่อง "ระบำดวงดาว", "แฝดนะยะ", "รักเกิดในตลาดสด" และผลงานภาพยนตร์อย่างเช่น "เขาชนไก่", "ปล้นนะยะ2", "หอแต๋วแตก แหกนะคะ" เป็นต้น
นอกจากงานในวงการบันเทิงแล้วธนัชพันธ์ยังทำธุรกิจส่วนตัวอีกมากมาย อาทิ การเปิดร้านอาหารในชื่อ "พระอาทิตย์ซีฟู๊ด" หรือผลิตภัณฑ์ลูกชิ้นปลาน้ำแตก และยังเป็นที่ปรึกษาด้านศัลยกรรมอีกด้วย
ปลาผีเสื้อจมูกยาวเหลือง

ปลาผีเสื้อจมูกยาวเหลือง หรือ ปลาผีเสื้อจมูกยาวขอบตาขาว (ชื่อวิทยาศาสตร์: "Forcipiger flavissimus") ปลาทะเลชนิดหนึ่ง ในวงศ์ปลาผีเสื้อ (Chaetodontidae)
มีส่วนปากยาวมาก ครีบหลังตอนหน้ามีก้านครีบยาว ลำตัวสีเหลืองสด หน้าและหัวสีคล้ำถึงครึ่งบนลูกตา ขอบตาด้านล่างขาวถึงจะงอยปากและข้างแก้ม มีจุดสีดำตรงด้านท้ายครีบก้น ครีบหางใส
มีความยาวประมาณ 19 เซนติเมตร พบกระจายพันธุ์ในแนวปะการังในทะเลเขตร้อน-เขตอบอุ่นทั่วโลก ตั้งแต่อินโดแปซิฟิก, ฮาวาย, ทะเลแดง, ทะเลคอร์เตซ, อเมริกาใต้, หมู่เกาะกาลาปากอส, ทะเลญี่ปุ่น, ไมโครนีเซีย ในน่านน้ำไทย เฉพาะฝั่งทะเลอันดามันเท่านั้น จัดเป็นปลาที่พบได้น้อย เป็นปลาที่อาศัยอยู่ตามลำพังหรือเป็นคู่ กินโพลิปของปะการัง, หอย และหนอนทะเล เป็นอาหาร
เป็นปลาผีเสื้ออีกชนิดหนึ่ง ที่นิยมเลี้ยงกันเป็นปลาสวยงาม และจัดแสดงตามพิพิธภัณฑ์สัตว์น้ำ
เซนแฮบิตส์

เซนแฮบิตส์  เป็นหนึ่งในบล็อกที่มีผู้เข้าชมมากที่สุดในโลก มีสมาชิกลงทะเบียนไว้กว่า 240,000 ราย และจากการจัดอันดับของอเล็กซ่าถือเป็นเวปไซต์ยอดนิยมอันดับที่ 5,706 ในประเทศสหรัฐอเมริกา โดยครอบคลุมเรื่องความเรียบง่าย การใช้ชีวิตอย่างประหยัด การเลี้ยงดูลูก ความสุข แรงจูงใจ การขจัดหนี้ การออม อาหารเพื่อสุขภาพ ความสำเร็จในการปรับเปลี่ยนนิสัย การบรรลุจุดมุ่งหมาย
เซนแฮบิทถูกสร้างขึ้นโดยลีโอ บาเบาต้า(เกิดเมื่อ 30 เมษายน 2516) บล็อกเกอร์ นักเขียนบทความ ผู้แต่งหนังสือหลายเล่ม ปัจจุบันย้ายจากหมู่เกาะกวมมาอยู่ที่ซานฟรานซิสโก ประเทศสหรัฐอเมริกา ลีโอได้เขียนบทความแรกลงเมื่อวันที่ 1 กุมภาพันธ์ 2550 ในเดือนก.พ.2552 นิตยสารไทม์ให้บล็อกเซนแฮบิทเป็นสุดยอด 25 บล็อกแห่งปี 2552 และในเดือนมิถุนายน 2553 ได้ให้เซนแฮบิตเป็นอันดับหนึ่งในสุดยอด25บล็อกของนิตยสารไทม์ เนื้อหาจนถึงปี 2553 ส่วนใหญ่เน้นไปทางการเพิ่มประสิทธิภาพ ประสิทธิผล(Productivity)และการจัดระเบียบชีวิต แต่ในเวลาต่อมาลีโอเองได้เปลี่ยนหัวข้อของบล็อกและส่งเสริมให้ผู้อ่านมุ่งเน้นเรื่องการทำชีวิตให้เรียบง่ายมากกว่าการทำงานให้สำเร็จลุล่วงให้มากขึ้น ดูได้จากโพส"โยนการเพิ่มผลผลิตทิ้งไป"(Toss Productivity Out) ซึ่งโพสเมื่อวันที่ 6 กันยายน 2554
ลีโอยังมีบล็อกที่เกี่ยวกับการใช้ชีวิตอย่างเรียบง่าย mnmlist.com เขากระตุ้นให้โครงการ" The 100 Things Challenge" อยู่ในความสนใจของผู้คน ซึ่งเป็นวิธีการหนึ่งที่สำคัญเพื่อการมีชีวิตที่เรียบง่าย (Simple living)โครงการท้าทายให้ลดสิ่งที่เป็นเจ้าของจำกัดอยู่ที่ 100 ชิ้นหรือต่ำกว่า ซึ่งต่อมาลีโอได้ท้าทายให้เหลือแค่ 50 ชิ้นใน "50 Things Challenge" 
ในวันที่ 6 พฤศจิกายน 2550 ลีโอได้ออกหนังสือฉบับอิเล็กทรอนิกส์ "Zen To Done: The Ultimate Simple Productivity System" was made available to purchase. ซึ่งเป็นการรวบรวมบทความยอดนิยมที่โพสไว้ในบล็อกเซนแฮบิท
ในวันที่ 7 มกราคม 2551 บล็อกเซนแฮบิทและหนังสือ Zen To Done ได้ประกาศตัวเป็นส่วนที่ไม่มีลิขสิทธิ์ สามารถนำไปใช้ในสาธารณะโดยอิสระ
ในวันที่ 30 ธันวาคม 2551 ลีโอตีได้พิมพ์หนังสือเล่มแรกของเขา "The Power of Less "โดยสำนักพิมพ์ Hyperion Books ซึ่งต่อมาได้อยู่ในรายชื่อหนังสือที่ขายดีของร้านหนังสืออเมซอนในวันแรกที่วางขาย  และยังคงเป็นหนังสือที่มียอดขายลำดับต้นๆของหนังสือในกลุ่มแรงจูงใจ ธุรกิจ
ค้างคาวสเปกตรัม

<ns>0</ns>
 <revision>
 <parentid>9154504</parentid>
 <timestamp>2024-11-16T22:54:46Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11936455</origin>
 <model>wikitext</model>
 <format>text/x-wiki</format>
"สำหรับค้างคาวแวมไพร์แปลงอย่างอื่น ดูที่: ค้างคาวแวมไพร์แปลง"
ค้างคาวสเปกตรัม หรือ ค้างคาวแวมไพร์แปลง (ชื่อวิทยาศาสตร์: "Vampyrum spectrum" – "แวมไพรัม สเปกตรัม") เป็นค้างคาวขนาดใหญ่ชนิดหนึ่ง เป็นค้างคาวชนิดเดียวเท่านั้นที่อยู่ในสกุล "Vampyrum"
ลักษณะ.
ค้างคาวสเปกตรัมจัดเป็นค้างคาวขนาดใหญ่ ถือเป็นค้างคาวขนาดใหญ่ที่สุดที่พบได้ในซีกโลกใหม่ โดยมีความกว้างของปีกเมื่อกางออกได้ถึง 60–91.4 เซนติเมตร (24–36 นิ้ว) โดยมีตัวอย่างที่กว้างมากกว่า 100 เซนติเมตร (39 นิ้ว) ความยาวลำตัว 12.5–13.5 เซนติเมตร (4.9–5.3 นิ้ว) และมีน้ำหนักประมาณ 145–190 กรัม (5.1–6.7 ออนซ์)
ถูกเรียกว่าเป็นค้างคาวแวมไพร์แปลง (ซึ่งมิใช่ Megadermatidae ที่พบในทวีปเอเชีย) ด้วยมีพฤติกรรมที่คล้ายคลึงกับค้างคาวแวมไพร์ หรือค้างคาวดูดเลือด หากแต่ค้างคาวผีจะไม่ดูดเลือดเป็นอาหาร แต่จะมีพฤติกรรมบินโฉบสัตว์อื่นกินเป็นอาหาร เช่น หนู และนก โดยเฉพาะนกพิราบ หรือแม้แต่ค้างคาวเหมือนกัน สามารถบินโฉบจับได้ทั้งบนพื้นและกลางอากาศ ด้วยการใช้ประสาทสัมผัสที่ดีเลิศทางการดมและฟังเสียงจากระบบเอคโคโลเคชั่น ที่ฟังจากเสียงสะท้อนจากวัตถุที่มันปล่อยเสียงออกมาคล้ายกับโซนาร์
ถิ่นที่อยู่.
กระจายพันธุ์ในป่าดิบชื้น ตั้งแต่ตอนใต้ของประเทศเม็กซิโก, ทวีปอเมริกากลาง, ตอนเหนือของทวีปอเมริกาใต้ และประเทศตรินิแดดและโตเบโก
การหากิน.
ค้างคาวสเปกตรัม ออกหากินในเวลากลางคืนเหมือนค้างคาวชนิดอื่น สามารถจับสัตว์ที่มีขนาดใหญ่กว่าและแข็งแรงกว่าได้รวมถึงเหยื่อที่มีกลิ่นแรง บางครั้งเป็นสัตว์ครึ่งบกครึ่งน้ำ หรือสัตว์เลื้อยคลาน โดยจะโจมตีขณะอยู่บนกิ่งไม้มากกว่าหลบอยู่ในโพรง แต่อัตราน้ำหนักของเหยื่อโดยเฉลี่ยจะอยู่ที่ 20–150 กรัม (0.71–5.3 ออนซ์) ซึ่งเท่ากับน้ำหนักของตัวมันเอง และพบว่าสามารถกินนกที่แตกต่างกันได้มากถึง 18 ชนิด รวมถึงสัตว์ขนาดเล็กอย่างแมลง เช่น จิ้งหรีด, จักจั่น ด้วย
เลือดออกในสมองใหญ่

เลือดออกในสมองใหญ่  เป็นภาวะเลือดออกในกะโหลกศีรษะชนิดหนึ่งซึ่งเกิดขึ้นในเนื้อสมอง อาจเกิดจากการบาดเจ็บต่อสมอง หรือเกิดขึ้นเองในลักษณะเป็นโรคหลอดเลือดสมอง ก็ได้
วงศ์มังคุด

วงศ์มังคุด หรือ "" หรือ "" ("nom. alt. et cons." = alternative and valid name) เป็นวงศ์ของพืชมีดอกที่มี 37 สกุล และ 1610 ชนิด ทั้งไม้ยืนต้นและไม้พุ่ม มีกมียางคล้ายน้ำนม เป็นพืชเขตร้อน มีลักษณะสัณฐานที่ต่างกันมาก (เช่น กลีบดอก 3 to 10 กลีบ กลีบดอกรวมหรือไม่รวม และอื่นๆ). ตามAPG IIIวงศ์นี้อยู่ในอันดับ Malpighiales โดย APG III system รายงานว่ามีพืชในวงศ์นี้ 14 สกุลและ 595 ชนิด
ลักษณะหนึ่งที่พบได้ในวงศ์นี้ และพบได้น้อยในวงศ์อื่น เช่น  คือให้รางวัลแก่ผู้ผสมเกสรมากกว่าละอองเรณูหรือน้ำหวาน บางชนิดสร้างเรซินที่ ผึ้ง ใช้ในการสร้างรัง
ปัมโปลนา

ปัมโปลนา  หรือ อิรุญญา  เป็นเมืองโบราณ เมืองหลักของแคว้นนาวาร์ ประเทศสเปน มีชื่อเสียงจากการมีงานเทศกาลเพื่อเฉลิมฉลองนักบุญเฟร์มิน จัดขึ้นทุกปีระหว่างวันที่ 6 ถึง 14 กรกฎาคม โดยปล่อยให้ฝูงวัวกระทิงวิ่งไปตามถนนในเมืองและประชาชนเข้าล่อให้วัวกระทิงขวิดด้วยความสนุกสนาน
เชื่อว่าสร้างขึ้นโดยขุนพลชาวโรมันชื่อ ปอมเปย์ เมื่อราว 75-74 ปีก่อนคริสต์ศักราช ต่อมาถูกรุกรานโดยพวกวิซิกอทและตกอยู่ใต้อำนาจของพวกมัวร์ในคริสต์ศตวรรษที่ 5 จนพระเจ้าชาร์เลอมาญ กษัตริย์ของพวกแฟรงก์ซึ่งต่อมาได้เป็นจักรพรรดิโรมันอันศักดิ์สิทธิ์ได้ยึดเมืองนี้จากพวกมัวร์ ในปี ค.ศ. 778 และสถาปนาเป็นเมืองหลวงของราชอาณาจักรนาวาร์ซึ่งปกครองดินแดนทางตอนเหนือของสเปนและทางตะวันตกเฉียงใต้ของฝรั่งเศส จนเมื่อมีการรวมราชอาณาจักรนาวาร์เข้ากับอาณาจักรคาสตีลทางภาคกลางของสเปน จึงได้รับสถาปนาเป็นเมืองอุปราช (viceroyalty) ใน ค.ศ. 1515
ทะเลสาบนิการากัว

ทะเลสาบนิการากัว , ทะเลสาบโกซิโบลกา  หรือ ทะเลสาบกรานาดา  เป็นทะเลสาบน้ำจืดขนาดใหญ่ในประเทศนิการากัว มีพื้นที่ 8,264 ตารางกิโลเมตร (3,191 ตารางไมล์) เป็นทะเลสาบที่ใหญ่ที่สุดในอเมริกากลาง และใหญ่เป็นอันดับ 19 ของโลก (พื้นที่) และใหญ่เป็นอันดับ 9 ของทวีปอเมริกา มีขนาดเล็กกว่าทะเลสาบติติกากาเล็กน้อย อยู่สูงจากระดับน้ำทะเลปานกลาง 32.7 เมตร (107 ฟุต) มีความลึก 26 เมตร (85 ฟุต) มีแม่น้ำติปิตาปาเชื่อมต่อสู่ทะเลสาบมานากัว เชื่อมต่อกับทะเลแคริบเบียนผ่านแม่น้ำซานฮวน
นกแคสโซแวรีใต้

นกแคสโซแวรีใต้ (ชื่อวิทยาศาสตร์: "Casuarius casuarius") เป็นนกที่บินไม่ได้ขนาดใหญ่ชนิดหนึ่ง เหมือนนกกระจอกเทศ และนกอีมู 
เป็นนกแคสโซแวรีชนิดหนึ่ง เป็นนกแคสโซแวรีชนิดที่ใหญ่ที่สุด มีความสูงประมาณ 100 เซนติเมตร มีน้ำหนักประมาณ 85 กิโลกรัม มีลักษณะคล้ายกับเวโลซีแรปเตอร์ ไดโนเสาร์กินเนื้อที่สูญพันธุ์ไปแล้ว 
นกแคสโซแวรีใต้มีขาที่สั้นและแข็งแรง ที่เล็บนิ้วตีนมี 3 นิ้ว ที่กรงเล็บที่แหลมคม โดยเฉพาะนิ้วกลางที่ยาวที่สุด อาจจะได้ยาวได้ถึง 5 นิ้ว ซึ่งใช้เป็นอาวุธป้องกันตัว ไม่มีหาง มีขนอ่อนนุ่มปกคลุมทั้งตัว ซึ่งขนของนกแคสโซแวรีใต้ไม่เหมือนขนนกทั่วไป แต่มีลักษณะคล้ายเส้นผม โดยขนเส้นเดียวแต่จะแตกออกเป็น 2 เส้น ช่วยป้องกันเนื้อตัวของนกเมื่อบุกฝ่าดงหนามหรือไม้พุ่มต่าง ๆ และยังช่วยให้แลดูตัวใหญ่ขึ้น สำหรับข่มขู่ผู้รุกราน
มีปีกที่สั้นมาก ปลายปีกแตกแขนงออกเป็นขน 5 เส้น และมีเดือยแหลมที่ตอนปลายเหมือนกับเวโลซีแรปเตอร์ ลำคอยาวไม่มีหนังเหมือนนกกระจอกเทศ มีจุดเด่น คือ ส่วนหัวที่มีสีสันสดใสทั้งสีแดง ฟ้า ม่วง และเหลือง โดยเฉพาะหงอนที่ส่วนหัว ที่เป็นสารประกอบเคอราทินที่ยังไม่ทราบสาเหตุที่แน่ชัดของการมี แต่นักวิทยาศาสตร์บางคนสันนิษฐานว่าเป็นส่วนที่ใช้ในการเปล่งเสียงแบบเดียวกับไดโนเสาร์บางชนิด ซึ่งจะได้เสียงที่ทุ้มต่ำ ซึ่งนกแคสโซแวรีใต้นับเป็นนกที่มีเสียงร้องที่ต่ำที่สุดในโลก เมื่ออายุมากขึ้นหงอนบนหัวนี้ก็จะใหญ่ยาวขึ้นตามอายุด้วย
นกแคสโซแวรีใต้เป็นนกที่มีขนสีดำปกคลุมลำตัวทั้งหมด ตัวผู้และตัวเมียมีลักษณะเหมือนกัน แต่ตัวเมียจะมีขนาดใหญ่กว่าตัวผู้เล็กน้อย หลังจากผสมพันธุ์แล้ว นกตัวเมียจะวางไข่ที่พื้นดินประมาณ 5-6 ฟอง จากนั้นจะปล่อยให้ตัวผู้เป็นฝ่ายกกและเลี้ยงดูลูกนก ตัวผู้จะเลี้ยงดูลูกจนกระทั่งอายุได้ 9 เดือน นกแคสโซแวรีใต้มีอายุขัยประมาณ 50 ปี หรือมากกว่านั้น
กระจายพันธุ์ในรัฐควีนส์แลนด์ ประเทศออสเตรเลีย ปกติจะอาศัยอยู่ในป่าดิบชื้น แต่ก็สามารถออกมาหากินบริเวณชายฝั่งทะเลหรือชุมชนเมืองที่อยู่อาศัยของมนุษย์ด้วย กินอาหารได้หลากหลาย ทั้ง ผลไม้ ลูกไม้ สัตว์ขนาดเล็กต่าง ๆ เช่น จิ้งจก ตุ๊กแก สัตว์มีกระเป๋าหน้าท้องขนาดเล็ก ปลา ปู รวมถึงซากสัตว์ เช่น ซากวาฬหรือโลมาที่มาเกยตื้น
นกแคสโซแวรีใต้ได้ชื่อว่าเป็นนกที่มีอันตรายที่สุดในโลก ด้วยสามารถที่จะกระโดดถีบได้ด้วยกรงเล็บที่แหลมคมอย่างรุนแรง ด้วยความแรง 25 กิโลเมตรต่อชั่วโมง ซึ่งเคยทำร้ายมนุษย์ได้รับบาดเจ็บและถึงแก่ชีวิตมาแล้ว วิ่งได้เร็ว 45 กิโลเมตรต่อชั่วโมง และสามารถว่ายน้ำได้อีกด้วย
เลเซอร์ไดโอด

เลเซอร์ไดโอด LD เป็นเลเซอร์ที่มีขนาดกลางที่เกิดขึ้นจากรอยต่อ p-n ของสารกึ่งตัวนำที่คล้ายกันกับที่พบในไดโอดเปล่งแสงที่มีใช้งานกันอยู่ เลเซอร์ไดโอดจะเกิดขึ้นได้จากการฉีดกระแสไฟฟ้าเข้าไป เลเซอร์ไดโอดควรจะแตกต่างจากเลเซอร์ไดโอดปั๊มออปติกส์ (optically pumped laser diodes), ซึ่งจะให้กำลังขับ (ปั๊ม) ด้วยลำแสงซึ่งมักจะกระตุ้นให้เกิดขึ้นได้โดยเลเซอร์ไดโอด
ทฤษฎีการทำงาน.
เลเซอร์ไดโอดถูกสร้างโดยการเจือสารกระตุ้น (doping) เป็นชั้นบางมากบนพื้นผิวของแผ่นเวเฟอร์ของผลึก ผลึกจะถูกเจือเพื่อผลิตบริเวณของสารชนิด n และบริเวณของสารชนิด p (n-type region and a p-type region), หนึ่งในผลลัพธ์ข้างต้นก็คือ ทำให้เกิดรอยต่อของสาร p-n หรือไดโอดนั่นเอง
เลเซอร์ไดโอดสร้างจากส่วนย่อยของการจัดหมวดหมู่ขนาดใหญ่ของไดโอดสารกึ่งตัวนำรอยต่อ p-n การไบแอสกระแสไฟฟ้าไปข้างหน้าข้ามผ่านเลเซอร์ไดโอดจะทำให้พาหะของประจุไฟฟ้า (charge carrier) สองชนิดคือ - โฮลและอิเล็กตรอน - จะ "ถูกฉีด" จากแต่ละอีกฝั่งที่อยู่ด้านตรงข้ามกันของรอยต่อ p-n เข้ามาในบริเวณเขตการพร่อง โฮลจะถูกฉีดจากบริเวณของสารกึ่งตัวนำที่เป็นสารเจือชนิด P และอิเล็กตรอนจากบริเวณของสารเจือชนิด n (คือ บริเวณของการพร่องปราศจากประจุสื่อนำทางไฟฟ้าใด ๆ ในรูปแบบที่เป็นผลมาจากความแตกต่างทางความต่างศักย์ไฟฟ้าที่อาจเกิดขึ้นในระหว่างสารกึ่งตัวนำชนิด n (n-type) และสารชนิด p (p-type) เมื่อใดก็ตามที่พวกมันอยู่ในสถานะของการสัมผัสติดต่อกันทางกายภาพกันอยู่) เนื่องจากเป็นการใช้การฉีดของประจุในการสร้างกำลังแก่เลเซอร์ไดโอดมากที่สุด, ประเภทของเลเซอร์แบบนี้บางครั้งเรียกว่า "เลเซอร์ฉีด" หรือ "เลเซอร์ไดโอดฉีด" (ILD) เป็นเลเซอร์ไดโอดที่เป็นอุปกรณ์สารกึ่งตัวนำที่พวกมันอาจถูกจัดจำแนกได้ว่าเป็นเลเซอร์สารกึ่งตัวนำ ซึ่งเป็นการกำหนดคุณลักษณะอย่างใดอย่างหนึ่งที่มีความแตกต่างจากเลเซอร์สถานะของแข็ง
อีกวิธีหนึ่งในการจ่ายพลังงานให้กับเลเซอร์ไดโอดบางชนิดคือการใช้การปั๊มด้วยแสง (optical pumping) เลเซอร์สารกึ่งตัวนำแบบปั๊มด้วยแสง (Optically pumped semiconductor laser) (OPSL) ใช้ชิปสารกึ่งตัวนำชนิด 3-5 (III-V semiconductor chip) (III และ V คือ สัญลักษณ์ตัวเลขโรมัน) เป็นตัวกลางในการรับการกระตุ้นให้ปลดปล่อยแสง และใช้เลเซอร์อีกตัวหนึ่ง (มักจะเป็นเลเซอร์ไดโอดอีกตัวหนึ่ง) เป็นแหล่งปั๊มพลังงานแสง OPSL มีข้อได้เปรียบเหนือ ILD หลายประการ โดยเฉพาะอย่างยิ่งในเรื่องการเลือกความยาวคลื่นได้และปราศจากการแทรกสอดของคลื่นจากโครงสร้างของขั้วอิเล็กโทรดที่อยู่ภายใน ข้อดีอีกประการหนึ่งของ OPSL คือความคงตัวของพารามิเตอร์หรือค่าตัวแปรของลำแสง เช่น การบานออกของลำแสง, รูปร่าง, และการเล็งทิศทาง เนื่องจากกำลังของปั๊ม (และดังนั้นกำลังเอาต์พุต) มีความหลากหลาย แม้จะมีอัตราส่วนกำลังเอาต์พุต 10:1 ก็ตาม
นเรศวรมหาราช

นเรศวรมหาราช เป็นภาพยนตร์ไทยเรื่องยิ่งใหญ่ เมื่อปี พ.ศ. 2500 โดย พระเจ้าวรวงศ์เธอ พระองค์เจ้าภาณุพันธุ์ยุคล แห่งอัศวินภาพยนตร์ แนวสงครามอิงประวัติศาสตร์ การกอบกู้เอกราชของไทยจากพม่า 
นำแสดงโดย ชูชัย พระขรรค์ชัย, รัตนาภรณ์ อินทรกำแหง, ถนอม อัครเศรณี, สุรชัย ลูกสุรินทร์, พจนีย์ โปร่งมณี ร่วมด้วย สถาพร มุดาประกร, สมถวิล มุกดาประกร, ทัต เอกทัต, วงจันทร์ ไพโรจน์, ชูศรี โรจนประดิษฐ์, ดอกดิน กัญญามาลย์, ล้อต๊อก, สมพงษ์ พงษ์มิตร, พูนสวัสดิ์ ธีมากร ฯลฯ 
ฉายเมื่อวันที่ 4 พฤษภาคม พ.ศ. 2500 ที่ศาลาเฉลิมไทย ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)
งานสร้าง.
ถ่ายทำด้วยฟิล์ม 16 มม. สีธรรมชาติ พากย์ ซึ่งนิยมกันมาอย่างต่อเนื่องตั้งแต่หลังสงครามโลกครั้งที่สอง เป็นหนังลงทุนสูง ใช้เวลาในการสร้างและถ่ายทำนานถึง 4 ปี มีดาราชั้นนำแห่งยุค พร้อมด้วยตัวประกอบร่วม 10,000 คน, ม้า 1,000 ตัว และ ช้าง 100 เชือก
บทพระนเรศวร เดิมเสด็จพระองค์ชายใหญ่ "ภาณุพันธุ์" ทรงเลือก เกชา เปลี่ยนวิถี อดีตดาราละครเวทีคณะอัศวินซึ่งเพิ่งประสบความสำเร็จจากบทนำในภาพยนตร์ 16 มม. "ไพรกว้าง" ของละโว้ภาพยนตร์ แต่ติดปัญหาส่วนตัวของผู้แสดงอย่างกะทันหันขณะใกล้วันเปิดกล้อง จึงต้องเปลี่ยนเป็น ชูชัย พระขรรค์ชัย ที่มีชื่อเสียงมาจากหนังของอัศวินภาพยนตร์ เรื่อง "พันท้ายนรสิงห์ (2493)"
รางวัล.
รางวัลสำเภาทอง สาขากำกับศิลป์ (สำหรับภาพยนตร์ 16 มม.) โดย เฉลิม พันธุ์นิล ในงานประกาศผลรางวัลตุ๊กตาทอง "ละคอนรำ" ครั้งแรก ประจำปี 2500
กิ้งก่าหนาม

"สำหรับกิ้งก่าหนามชนิดที่พบในทะเลทรายของออสเตรเลีย ดูที่: กิ้งก่าปีศาจหนาม"
กิ้งก่าหนาม  เป็นสัตว์เลื้อยคลานประเภทกิ้งก่าจำพวกหนึ่ง จัดอยู่ในสกุล "Phrynosoma" ในวงศ์ย่อยกิ้งก่าหนามอเมริกาเหนือ (Phrynosomatinae) ในวงศ์อีกัวนา (Iguanidae))
มีรูปร่างตัวอ้วนป้อม ลำตัวสั้น หางสั้น แลดูคล้ายกบหรือคางคก มีลักษณะเด่น คือ มีหนามสั้น ๆ อยู่รอบลำตัวและส่วนหัว ซึ่งพัฒนามาจากเกล็ด ในส่วนที่เป็นเขาจริง ๆ เป็นกระดูกแข็งมีอยู่ส่วนหัว
กระจายพันธุ์อยู่ในพื้นที่แห้งแล้งที่เป็นทะเลทรายทางตอนใต้ของสหรัฐอเมริกาต่อกับภาคเหนือของเม็กซิโก เช่น เท็กซัส และนิวเม็กซิโก มีพฤติกรรมที่อยู่เฉย ๆ นิ่ง ๆ กับพื้น เมื่อเคลื่อนที่ก็ช้ากว่ากิ้งก่าทั่วไป หากินแมลงเล็ก ๆ เช่น มด ด้วยการนิ่งอยู่เฉย ๆ แล้วตวัดกินเอา
กิ้งก่าหนามมีวิธีการป้องกันตัวที่นับได้ว่าหลากหลายและแปลกประหลาดมากอย่างหนึ่ง ในอาณาจักรสัตว์โลกทั้งหมด เมื่อถูกคุกคาม สามารถที่จะพองตัวขึ้นมาเพื่อให้หนามเล็ก ๆ บนตัวทิ่มแทงผู้รุกรานได้ รวมถึงการเปลี่ยนสีเพื่อพรางตัวกลมกลืนไปกับสิ่งแวดล้อมที่เป็นพื้นกรวดทรายหรือพุ่มไม้เตี้ย ๆ ได้อย่างดีเยี่ยมและรวดเร็ว อีกทั้งยังมีเส้นขีดสีขาว 2 เส้น บนหลังที่ดูคล้ายกับกิ่งไม้หรือหญ้าแห้ง ๆ อีกด้วย
และการป้องกันตัวที่พิเศษที่สุด คือ การสามารถพ่นเลือดออกจากตาเพื่อไล่ผู้รุกรานให้หนีไปได้ด้วย ในเลือดนั้นมีสารเคมีบางอย่างที่ยังไม่มีการศึกษาไปถึงว่าเป็นอะไร แต่เป็นสารเคมีที่มีกลิ่นฉุน มีรสชาติที่ไม่พิศมัย สร้างความรำคาญแก่สัตว์กินเนื้อขนาดใหญ่ เช่น หมาจิ้งจอก, หมาโคโยตี้ ที่จับกินเป็นอาหาร ที่เมื่อโดนเลือดนี้พ่นเข้าใส่ จะปล่อยตัวกิ้งก่าทันที และเอาหัวถูไถไปกับวัสดุต่าง ๆ เพื่อลบกลิ่นและเลือดให้ออก กิ้งก่าหนามพ่นเลือดได้จากการบีบของกล้ามเนื้อในเปลือกตาให้พ่นออกมาเข้าปากของผู้ที่มารุกราน ซึ่งกิ้งก่าหนามจะใช้วิธีนี้ต่อเมื่อถูกคาบอยู่ในปากหรืออยู่ในตำแหน่งที่ใกล้ปากแล้วเท่านั้น โดยเลือดที่ถูกบีบพุ่งออกมานั้น เกิดจากเส้นเลือดดำที่ปิดตัวเอง ทำให้เกิดความดันขึ้นในโพรงกะโหลก จนตาทั้ง 2 ข้างพองออก เลือดแดงจะรวมตัวกันเป็นจำนวนมากในเส้นเลือดฝอยจนมากพอในปริมาณที่จะปล่อยพุ่งออกมาได้ จากการศึกษาพบว่าสามารถพ่นได้มากถึง 54 ครั้ง ภายในเวลาไม่ถึง 2 นาที แม้จะดูว่าเสียเลือดไปเป็นจำนวนมาก แต่กิ้งก่าหนามจะไม่เป็นอะไรเลย และร่างกายสามารถผลิตเลือดใหม่ขึ้นทดแทนได้ในเวลาไม่นาน 
การจำแนก.
สามารถจำแนกออกได้ 14 ชนิด โดยมีเพียงชนิดเดียวเท่านั้นที่ไม่มีหนามรอบตัวและไม่พ่นเลือด คือ กิ้งก่าหนามหางกลม และชนิดที่ใหญ่ที่สุด คือ กิ้งก่าก่าหนามเท็กซัส
ซอมาลิเยย์ทอซอ

ซอมาลิเยย์ทอซอ, หรือ โซมาเลีย เวกอัป, เป็นเพลงชาติของโซมาเลีย ตั้งแต่ ค.ศ. 2000–2012 และมันประสบความสำเร็จโดยเพลงคอลอบาอาลันเคด
ประวัติ.
"Soomaaliyeey toosoo" เป็นที่รู้จักกันในฐานะเพลงชาติโซมาเลียตั้งแต่ช่วงต้นปี 1940 ตามที่รัฐบาลโซมาเลียประกาศ เพลงนี้ถูกเขียนขึ้นโดย Awale Mire Ali ในปี 1947 บางแหล่งบอกว่าเพลงถูกเขียนขึ้นโดย Ali Mire Awale และYusuf Haji Adan ในช่วงทศวรรษที่ 1940
เพลงจะถูกเปิดเป็นเครื่องหมายในวันชาติวันที่ 1 กรกฎาคม 1960 และได้เปิดเป็นประจำโดยเด็กในตอนเช้าที่โรงเรียน
"โซมาเลีย ตื่นขึ้นมา"
"ตื่นขึ้นมาและสนับสนุนซึ่งกันและกัน"
"สนับสนุนประเทศของคุณ"
"สนับสนุนพวกเขาตลอดไป"
"หยุดการต่อสู้ซึ่งกันและกัน"
"กลับมาพร้อมกับความแข็งแกร่งและความสุขและความเป็นเพื่อนกันอีกครั้ง"
"ถึงเวลาที่จะมองไปข้างหน้าและใช้คำสั่ง"
"กำจัดศัตรูของคุณและรวมกันอีกครั้ง"
"กลายเป็นที่แข็งแกร่งอีกครั้งและอีกครั้ง"
ควอกกา

ควอกกา (ชื่อวิทยาศาสตร์: "Setonix brachyurus") เป็นสัตว์ชนิดเดียวที่อยู่ในวงศ์ Setonix ซึ่งมีลักษณะเดียวกับสัตว์ที่มีกระเป๋าหน้าท้อง เช่น จิงโจ้ วอลลาบี (จิงโจ้ขนาดเล็ก) เป็นต้น แต่มีขนาดประมาณแมวบ้าน ควอกกาเป็นสัตว์ที่กินพืชเป็นอาหารและออกหากินในเวลากลางคืน โดยอาศัยอยู่บนเกาะเล็ก ๆ และบริเวณชายฝั่งของรัฐเวสเทิร์นออสเตรเลีย ระหว่างเมืองเพิร์ทกับเมืองแอลบานี ซึ่งบริเวณนี้ได้รับการกำหนดให้เป็นเขตอนุรักษ์ธรรมชาติ
โซนี่ เอ็กซ์พีเรียแซด

โซนี่ เอ็กซ์พีเรีย แซด เป็นสมาร์ตโฟนแบบจอสัมผัส ความละเอียดจอ ฟูลเอชดี (full HD) และใช้ระบบปฏิบัติการแอนดรอยด์ ซึ่งออกแบบ ผลิต และวางขาย โดย โซนี่ อิเล็กทรอนิกส์ โดยประกาศอย่างเป็นทางการ ในงาน ซีอีเอส 2013 (CES 2013) ส่วนวันเปิดตัวยังไม่มีกำหนดอย่างแน่ชัด โดยมีราคาอยู่ที่ 749 ดอลลาร์ออสเตรเลีย ในออสเตรเลีย, 739 ยูโร ในฟินแลนด์ คาดว่าจะนำออกวางขายทั่วโลกภายในไตรมาสที่ 1 ปีพ.ศ. 2556นี้ สำหรับประเทศไทยมีการเปิดตัวในวันที่ 14 กุมภาพันธ์ พ.ศ. 2556 ณ โรงแรมโซฟิเทล โซ กรุงเทพ โดยคาดว่าจะวางจำหน่ายช่วงปลายเดือนมีนาคมถึงเมษายนปีเดียวกัน
คุณสมบัติ.
โซนี่ เอ็กซ์พีเรีย แซด มีจอกว้าง 5 นิ้ว ความละเอียด ฟูลเอชดี 1080 พิกเซล (1920x1080 พิกเซล) 443 พิกเซลต่อนิ้ว โดยออกแบบมาให้กันฝุ่นและกันน้ำได้ในระยะเวลามากที่สุด 30 นาที กล้องหลักมีความละเอียด 13 ล้านพิกเซล เลนส์ เอ็กซ์มอร์ อาร์เอส (Exmor RS) เลนส์ชนิดใหม่ที่สามารถถ่ายวิดีโอฟูล เอชดี ในโหมด เอชดีอาร์ได้กล้องหน้ามีความละเอียด 2.2 ล้านพิกเซล ตัวเครื่องครอบด้วยกระจก ดรากอนเทรียลกลาส (Dragontrail glass)
โทรศัพท์นี้มีขนาด 139 x 71 x 7.9 มิลลิเมตร น้ำหนัก 146 กรัม (รวมแบตเตอรี) ใช้งานแบตเตอรีลิเทียมไออน 2330 มิลลิแอมแปร์ต่อชั่วโมง ซึ่งมีโหมด "แบตเตอรี สตามีนา (Battery Stamina)" ที่สามารถตัดการทำงานของแอพเบื้องหลังเพื่อประหยัดพลังงาน ส่วนชิพ ใช้สแนปดรากอน เอส 4 ควอด–คอร์ 1.5 จิกะเฮิรตซ์ แรม 2,048 เมกาไบต์ โทรศัพท์เครื่องนี้สามารถรองรับคลื่นความถี่ 4 จี แอลทีอี ได้ด้วย และจะสามารถรองรับการใช้งานระบบวันทัชไวร์เลส ที่สามารถแบ่งปัน เพลง, รูปภาพ และวิดีโอ หรือสิ่งอื่นๆบนโทรศัพท์ ด้วยระบบ เอ็นเอฟซี เพื่อแสดงผลบนโทรทัศน์ของโซนี่ บราเวีย®
ดักลาส

ดักลาส  เป็นเมืองหลักและเมืองใหญ่ที่สุดของเกาะแมน มีประชากร 27,938 คน เมืองนี้ตั้งอยู่ที่ปากแม่น้ำดักลาสและอ่าวกว้างประมาณสองไมล์ แม่น้ำดักลาสเป็นส่วนหนึ่งของท่าเรือของเมืองและท่าเรือพาณิชย์หลัก
เมืองนี้ทำหน้าที่เป็นศูนย์กลางหลักของเกาะในด้านธุรกิจ การเงิน การบริการทางกฎหมาย การขนส่ง ชอปปิง และความบันเทิง
ภูมิอากาศ.
สถานีรายงานสภาพอากาศที่อยู่ใกล้ดักลาสที่สุดคือสถานีรายงานสภาพอากาศริมชายฝั่งที่โรนัลด์สเวย์ ซึ่งอยู่ทางตะวันตกเฉียงใต้ของดักลาสประมาณ อุณหภูมิสูงสุดเท่าที่บันทึกในโรนัลด์สเวย์ในเดือนกรกฎาคม ค.ศ. 1983 อยู่ที่ อุณหภูมิเฉลี่ยในโรนัลด์สเวย์ (ค.ศ. 1981-2010) อยู่ที่ หรือมากกว่าที่บันทึกไว้ 0.8 วันต่อปี และอุณหภูมิสูงสุดโดยเฉลี่ยต่อปีที่ 
มีหิมะตกที่โรนัลด์สเวย์โดยเฉลี่ยที่ 14.5 วัน ในช่วง ค.ศ. 1981–2010 อุณหภูมิที่ต่ำที่สุดเท่าที่บันทึกในเดือนธันวาคม ค.ศ. 1961 อยู่ที่ และอุณหภูมิที่ต่ำที่สุดของปีโดยเฉลี่ยอยู่ที่ 
ประชากร.
ข้อมูลสำมะโนประชากรไอล์ออฟแมน ค.ศ. 2011 ระบุว่าดักลาสมีประชากร 27,938 คน เพิ่มขึ้นจาก 25,347 คนใน ค.ศ. 2001 ในเมืองมีประชากรอาศัยอยู่คิดเป็นร้อยละ 33.06 ของประชากรบนเกาะทั้งหมด 84,497 คน
เซนต์ปีเตอร์พอร์ต

เซนต์ปีเตอร์พอร์ต  เป็นเมืองหลวงของเกิร์นซีย์ ซึ่งเป็นดินแดนของสหราชอาณาจักรและเป็นเกาะหนึ่งในหมู่เกาะแชนแนล มีพื้นที่ 6.5 ตารางกิโลเมตร มีประชากร 16,488 คน (ค.ศ. 2001)
ตราแผ่นดินของโซมาเลีย

ตราแผ่นดินของโซมาเลีย  เป็นตราที่ประกาศใช้อย่างเป็นทางการที่ 10 ตุลาคม 1956 เสือดาว ที่สนับสนุนการป้องกันและดาวสีขาวนอกจากนี้ยังพบบนตราที่ใช้ในระหว่างที่ยังเป็นอาณานิคมของอิตาลี โล่ แนวแบ่งโดยเส้นขาวหยัก (1980) ครึ่งบนของโล่เป็นสีฟ้าด้วยเสือดาวสีธรรมชาติกอปรด้วยดาวห้าแฉกสีขาว
รายชื่อผู้สำเร็จราชการร่วมซานมารีโน

รายชื่อผู้สำเร็จราชการร่วมซานมารีโน  ตั้งแต่ พ.ศ. 2443 ถึงปัจจุบัน โดยผู้สำเร็จราชการร่วมแห่งสาธารณรัฐซานมารีโน จะได้รับเลือกตั้งทุกหกเดือน โดยสภาใหญ่สามัญของประเทศ ทั้งคู่เป็นประมุขแห่งรัฐและหัวหน้ารัฐบาล โดยทั่วไป ผู้สำเร็จราชการร่วมจะถูกเลือกจากพรรคการเมืองฝ่ายค้าน มีวาระ 6 เดือน พิธีสถาปนาผู้สำเร็จราชการร่วมจะมีขึ้นในวันที่ 1 เมษายน และ 1 ตุลาคม ของทุกปี ผู้ดำรงตำแหน่งในปัจจุบัน คือ ฟีลิปโป ตามัญญีนีและGaetano Troina
ธรรมเนียมปฏิบัติหัวหน้ารัฐบาลคู่มาจากธรรมเนียมของสาธารณรัฐโรมัน เทียบได้กับกงสุลแห่งโรมโบราณ
โอลีวัน

"อนลี วัน" (; โรมาจิ: "Onri Wan"; : Only One) เป็นซิงเกิลภาษาญี่ปุ่นลำดับที่ 32 ของโบอาในรูปแบบแม็กซีซิงเกิล เดิมมีกำหนดวางจำหน่ายซิงเกิลในวันที่ 20 กุมภาพันธ์ พ.ศ. 2556 แต่เลื่อนวันวางจำหน่ายเป็นวันที่ 27 กุมภาพันธ์ พ.ศ. 2556 โดยไม่ทราบเหตุผลแน่ชัด และเป็นการออกซีดีซิงเกิลในรอบ 2 ปีครึ่งของโบอา หลังจากซิงเกิล WOO WEEKEND ในปี พ.ศ. 2553 
ในการพบปะแฟนเพลงเมื่อวันที่ 7 สิงหาคม พ.ศ. 2555 มีการยืนยันว่าเพลง Only One จะถูกตัดเป็นซิงเกิลภาษาญี่ปุ่นเพลงต่อไปโดยจะวางจำหน่ายในช่วงเดือนฤดูหนาวปี พ.ศ. 2556 และจะวางจำหน่าย 4 รูปแบบ คือ ซีดี, ซีดี+ดีวีดี, และ USB แฟลชไดร์ฟ (เฉพาะแฟนคลับ SOUL ในประเทศญี่ปุ่นเท่านั้น) 
ซิงเกิล Only One ประกอบด้วยเพลงหน้าเอ Only One และเพลงหน้าบี The Shadow ซึ่งแปลงเนื้อร้องเป็นภาษาญี่ปุ่นจากอัลบัมภาษาเกาหลีชุดที่ 7 ของโบอา Only One และเป็นซิงเกิลแรกของโบอาที่แต่งเนื้อร้องเองทั้งภาษาเกาหลีและภาษาญี่ปุ่น 
การโปรโมตซิงเกิล Only One ภายใต้แคมเปนจ์ BoA feat. ONLY ONE COCKTAIL มีการเปิดเว็บไซต์พิเศษ เพื่อโปรโมต ONLY ONE COCKTAIL ในร้านคอฟฟีช็อป 5 แห่งในกรุงโตเกียว และมีการสลัก QR Code ลงบนเครื่องดื่มครั้งแรกในโลก
เพลง Only One เป็นเพลงประกอบโฆษณา music.jp และเพลงประกอบรายการทาเคชิโนะนิปปอนโนะมิคะตะ ทางช่องทีวีโตเกียว
ของขวัญ.
เฉพาะสำหรับสมาชิกแฟนคลับ SOUL ในประเทศญ๊ปุ่น 
เฉพาะสำหรับซีดีและซีดี+ดีวีดีในการผลิตครั้งแรกเท่านั้น
เฉพาะสำหรับสมาชิกแฟนคลับ SOUL ที่ซื้อซิงเกิลแบบซีดี+ดีวีดี, USB Type A และ USB Type B ประกอบด้วย Original Clear File (ทั้ง 3 แบบ) Original Writing Paper และ Original Ball-point Pen.
แหล่งข้อมูลอื่น.
<templatestyles src="Reflist/styles.css" />
เพชรในเพลง

รางวัลเพชรในเพลง เป็นรางวัลที่สำนักวรรณกรรมและประวัติศาสตร์ของกรมศิลปากร จัดขึ้นเพื่อมอบให้บุคคลในวงการเพลงผู้มีผลงานดีเด่นด้านการใช้ภาษาไทย และสนับสนุนการสร้างสรรค์ผลงานเพลงที่มีคุณภาพทั้งการประพันธ์คำร้องและผู้ขับร้อง เพื่อส่งเสริมการใช้ภาษาไทย เนื่องในวันภาษาไทยแห่งชาติ ที่รัฐบาลกำหนดให้ตรงกับวันที่ 29 กรกฎาคม ของทุกปี โดยในแต่ละปีจะมีการจัดกิจกรรมที่ศูนย์วัฒนธรรมแห่งประเทศไทย แต่ในปี พ.ศ. 2564 งดจัดพิธีมอบรางวัลเพื่อป้องกันการระบาดทั่วของโควิด-19 ในประเทศไทย โดยเน้นรูปแบบออนไลน์ ซึ่งมีกิจกรรมประกอบด้วย การเผยแพร่คำปราศรัย และบันทึกเทปโทรทัศน์การจัดกิจกรรมต่างๆ เผยแพร่ทางสื่อโทรทัศน์และสื่อออนไลน์ โดยผลรางวัลในแต่ละปี ดังนี้
อีทีซี

อีทีซี  เป็นวงดนตรีที่เกิดจากการรวมตัวของนักศึกษาวิชาดนตรีจากวิทยาลัยดุริยศิลป์ มหาวิทยาลัยพายัพ จังหวัดเชียงใหม่ ประกอบด้วย โซ่-แมนลักษณ์ ทุมกานนท์ (คีย์บอร์ด), บี-โสตถินันท์ ไชยลังการณ์ (คีย์บอร์ด), มิ้นท์-ปรชญา รามโยธิน (เบส), โอเล่-ไพโรจน์ ธรรมรส (กีต้าร์) และ หนึ่ง-อภิวัฒน์ พงษ์วาท (กลอง,ร้องนำ) มาร่วมวงในช่วงหลัง โดยวงอีทีซีได้เริ่มงานดนตรีโดยรับจ้างเล่นดนตรีตามร้านอาหาร สถานบันเทิงต่างๆ จนมีโปรดิวเซอร์ท่านหนึ่งคือชุมพล สุปัญโญ(อ้อม) ชวนไปทำงานด้วย จึงเป็นจุดเริ่มต้นในการทำอัลบั้มและผลงานเพลงในค่ายเพลงสังกัดใบตอง เร็คคอร์ด ในเครือจีเอ็มเอ็ม แกรมมี่
ปัจจุบันวงอีทีซีได้แยกตัวจากค่ายเพลงที่เคยสังกัด เคพีเอ็น มิวสิค หลังจากหมดสัญญาและก่อตั้งบริษัทบริหารดูแลวงดนตรีเองในนาม บริษัท วงอีทีซี จำกัด โดยมีโปรโมเตอร์ iwave เป็นผู้ดูแลเรื่องงานผลิตและการประชาสัมพันธ์ให้ อยู่กับค่าย iwork จนเปลี่ยนมาเป็น iam ในตอนนี้ ETC. ย้ายมาอยู่บ้านใหม่กับค่าย Move Records ในเครือ มิวซิกมูฟ
วงศ์หนูทุ่ง

วงศ์หนูทุ่ง เป็นวงศ์ของสัตว์ฟันแทะขนาดเล็กจำพวกหนูวงศ์หนึ่ง ใช้ชื่อว่า Cricetidae เป็นวงศ์ที่มีสมาชิกหลากหลายมากมาย อาทิ แฮมสเตอร์, แฮมสเตอร์แคระ, หนูเลมมิ่ง, หนูทุ่ง ซึ่งยังสามารถแยกออกเป็นวงศ์ย่อย ๆ ได้อีก (ในบางข้อมูลจัดให้เป็นวงศ์เดียวกับ Muridae)
หนูในวงศ์นี้มีประมาณ 600 ชนิด กระจายพันธุ์ไปในหลายพื้นที่ของโลก โดยเฉพาะในซีกโลกใหม่ และยังพบได้ที่ ยุโรป และเอเชีย เป็นสัตว์เลี้ยงลูกด้วยนมขนาดเล็ก โดยขนาดเล็กที่สุด คือ หนูแคระโลกใหม่ มีขนาดยาวประมาณ 5–8 เซนติเมตร (2.0–3.1 นิ้ว) และน้ำหนักประมาณ 7 กรัม (0.25 ออนซ์) จนถึงขนาดใหญ่ที่สุด คือ หนูมัสก์ ที่ยาว 41–62 เซนติเมตร (16–24 นิ้ว) และมีน้ำหนัก 1,100 กรัม (39 ออนซ์) หางมีความเรียวยาวไม่มีขนและมีเกล็ด มีขนาดที่แตกต่างกันออกไป ใช้สำหรับทรงตัวและเกาะเกี่ยวได้โดยเฉพาะหนูที่อาศัยอยู่ในท้องทุ่ง หรือพื้นที่เกษตรกรรม ขนส่วนใหญ่มีสีน้ำตาลและส่วนท้องสีขาว แต่ก็มีสีต่าง ๆ แตกต่างกันไปได้
เช่นเดียวกับหนูในวงศ์ Muridae คือ พบได้แทบทุกภูมิประเทศที่มีความแตกต่างหลากหลาย ตั้งแต่อาร์กติกเซอร์เคิล, ท้องทุ่ง, ทะเลทรายที่แห้งแล้ง, บ้านเรือนของมนุษย์ หรือพื้นที่ชุ่มน้ำ โดยปกติเป็นสัตว์ที่กินเมล็ดพืชเป็นอาหาร แต่ก็กินอาหารได้หลากหลายมาก เช่น เนื้อสัตว์, ซากสัตว์, อาหารที่กินเหลือ, แมลง เป็นต้น ฟันมีลักษณะเป็นฟันแทะที่งอกใหม่ได้ตลอดเวลา ในอัตราปีละ 5 นิ้ว เป็นฟันที่มีความแข็งแรง ซึ่งทำให้แทะได้แม้แต่สายไฟ หรือฝาผนังปูนซีเมนต์ สามารถเขียนเป็นสูตรฟันได้ว่า 
เป็นสัตว์ที่มีระบบเผาพลาญพลังงานหรือแมตาบอลิซึมเร็วมาก ในวันหนึ่งหัวใจเต้นได้เร็วมาก ถึงขนาดเมื่อเทียบกับหัวใจของช้างจะเท่ากับหัวใจของช้างเต้นถึง 70 ปี จึงเป็นสัตว์ที่มีความตื่นตัว ว่องไวตลอดเวลา โดยจะกินอาหารแทบทุกชั่วโมง โดยวันหนึ่ง สามารถกินอาหารได้มากถึงร้อยละ 40 ของน้ำหนักตัว เทียบเท่ากับมนุษย์กินซีเรียลมากถึงวันละ 80 กล่อง และเมื่อไปถึงที่ไหนมักจะถ่ายฉี่ไว้ ซึ่งเป็นการปล่อยฟีโรโมน รวมถึงการถ่ายมูลทิ้งไว้ด้วย 
แพร่ขยายพันธุ์ได้รวดเร็ว มีระยะเวลาการตั้งท้องประมาณ 15-50 วัน ปีหนึ่งสามารถออกลูกได้หลายครอกและสามารถเพิ่มจำนวนประชากรได้เป็นพันตัว
ในประเทศไทย มีหนูในวงศ์นี้เพียงชนิดเดียว คือ หนูน้ำดอยอ่างกา ("Eothenomys melanogaster") ซึ่งพบได้ที่ดอยอ่างกา จังหวัดเชียงใหม่
อินทุรัตนา บริพัตร

อินทุรัตนา บริพัตร (ประสูติ 2 กุมภาพันธ์ พ.ศ. 2465) มีนามเดิมว่า หม่อมเจ้าอินทุรัตนา และ พระวรวงศ์เธอ พระองค์เจ้าอินทุรัตนา เป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมสมพันธุ์ บริพัตร ณ อยุธยา และเป็นเจ้านายในราชวงศ์จักรีที่พระชันษาสูงที่สุดในปัจจุบัน
ประวัติ.
อินทุรัตนาเป็นพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต ประสูติแต่หม่อมสมพันธุ์ บริพัตร ณ อยุธยา (สกุลเดิม ปาลกะวงศ์ ณ อยุธยา; ธิดาพระยาวทัญญูวินิจฉัย (หม่อมหลวงชุ่ม ปาลกะวงศ์) กับคุณหญิงเลี่ยน วทัญญูวินิจฉัย) ประสูติเมื่อวันที่ 2 กุมภาพันธ์ พ.ศ. 2464 (แบบสากลคือ พ.ศ. 2465) ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 เมื่อประสูติดำรงพระยศที่ "หม่อมเจ้าอินทุรัตนา" มีอนุชาร่วมหม่อมมารดาสององค์ คือ หม่อมเจ้าสุขุมาภินันท์ และหม่อมเจ้าชายไม่มีพระนาม (ถึงชีพิตักษัยหลังประสูติได้ 3-4 วัน ในปลายรัชกาลที่ 6) มีเชษฐาและเชษฐภคินีต่างหม่อมมารดาอีกแปดพระองค์
เมื่อวันที่ 8 พฤศจิกายน พ.ศ. 2470 พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้ยกหม่อมเจ้าอันเป็นพระโอรสธิดาในสมเด็จเจ้าฟ้าซึ่งพระชนนีทรงศักดิ์ชั้นสมเด็จ ซึ่งมารดามิได้เป็นเจ้าขึ้นดำรงพระยศเป็น "พระวรวงศ์เธอ พระองค์เจ้า" หม่อมเจ้าอินทุรัตนาและหม่อมเจ้าสุขุมาภินันท์ มีพระยศขึ้นเป็น "พระวรวงศ์เธอ พระองค์เจ้า" พร้อมกัน
ต่อมาขณะพระชันษา 10 ปี พระบาทสมเด็จพระปกเกล้าเจ้าอยู่หัวทรงพระกรุณาโปรดเกล้าฯ ให้จัดพระราชพิธีโสกันต์และพิธีเกศากันต์พระวรวงศ์เธอ พระองค์เจ้าอินทุรัตนา พระวรวงศ์เธอ พระองค์เจ้าสุทธสิริโสภา และหม่อมเจ้ากาญจนฉัตร ฉัตรชัย เมื่อวันที่ 28-29 มีนาคม พ.ศ. 2474 (แบบสากลคือ พ.ศ. 2475) นับเป็นพระราชพิธีโสกันต์และพิธีเกศากันต์ครั้งสุดท้าย ก่อนการปฏิวัติสยาม พ.ศ. 2475 หลังจากนั้นก็ไม่มีพระราชพิธีโสกันต์และพิธีเกศากันต์อีกเลยจนถึงปัจจุบัน
อินทุรัตนาเคยได้รับรางวัลการประกวดรูปเขียนสำหรับนักเรียน เนื่องในงานฉลองราชสมบัติครบ 40 ปี ของสมเด็จพระราชินีนาถวิลเฮลมินาแห่งเนเธอร์แลนด์ เมื่อวันที่ 6 กันยายน พ.ศ. 2481
ชีวิตครอบครัว.
พระวรวงศ์เธอ พระองค์เจ้าอินทุรัตนา ได้ขอพระราชทานกราบถวายบังคมทูลลาออกจากฐานันดรศักดิ์แห่งพระราชวงศ์เพื่อสมรสกับร้อยเอก สมหวัง สารสาส (บุตรของพระสารสาสน์พลขันธ์ (ลอง สุนทานนท์) กับสวัสดิ์ สารสาสน์พลขันธ์ (สกุลเดิม อัศวนนท์)) และเป็นพี่ชายของหม่อมงามจิตต์ บุรฉัตร ณ อยุธยา (หม่อมในพระวรวงศ์เธอ พระองค์เจ้าเปรมบุรฉัตร)) เมื่อวันที่ 4 กุมภาพันธ์ พ.ศ. 2496 นับเป็นเจ้านายชั้นพระองค์เจ้าพระองค์แรกและพระองค์เดียวที่ทรงลาออกจากฐานันดรศักดิ์เพื่อสมรส พิธีสมรสจัดขึ้นในวันที่ 16 กุมภาพันธ์ พ.ศ. 2496 ทั้งสองมีบุตร-ธิดาด้วยกันสามคน ได้แก่
ต่อมาทั้งสองได้หย่ากัน โดยร้อยเอกสมหวังได้สมรสใหม่กับพนิดา สารสาส (สกุลเดิม กำเนิดกาญจน์)
วันที่ 20 มิถุนายน พ.ศ. 2559 พลเรือโท พิเชฐ ตานะเศรษฐ เจ้ากรมยุทธศึกษาทหารเรือ นำคณะนายทหารชั้นผู้ใหญ่เข้าเฝ้าพระวรวงศ์เธอ พระองค์เจ้าอินทุรัตนา เพื่อทูลเชิญให้เสด็จร่วมงานวันบริพัตร ในฐานะพระธิดาในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต
อินทุรัตนาเป็นเจ้านายในราชวงศ์จักรีที่พระชันษาสูงที่สุดในปัจจุบัน และเป็นป้าของหม่อมราชวงศ์สุขุมพันธุ์ บริพัตร อดีตผู้ว่าราชการกรุงเทพมหานคร
ทองสุก 13

ทองสุก 13 เป็นภาพยนตร์ไทยแนวสยองขวัญแบบนอน-สต็อป โดยมีต้นกำเนิดมาจากภาพยนตร์เรื่อง “"ศุกร์ 13 ฝันหวาน"” ในสหรัฐอเมริกา จากการกำกับของทวีวัฒน์ วันทา และเขียนบทโดยเอกสิทธิ์ ไทยรัตน์ และยังเป็นผลงานเรื่องแรกของบริษัท เวฟ พิคเจอร์ส จำกัด ออกฉายวันที่ 31 มกราคม พ.ศ. 2556 นำแสดงโดย ชินวุฒ อินทรคูสิน, ฌอห์ณ จินดาโชติ, ชีรณัฐ ยูสานนท์, อัครณัฐ อริยฤทธิ์วิกุล, ณัฐภัสสรา อดุลยาเมธาสิริ, กิตติ์ลภัส กรสุทธิ์ไรวรรณ
เนื้อเรื่อง.
เนื้อเรื่องทั้งหมดดัดแปลงมาจาก “"ศุกร์ 13 ฝันหวาน"” ในกลุ่มเพื่อน ๆ มักจะมีใครคน ที่เป็นลูกไล่/ ตัวลง มักโดนแกล้งอยู่เสมอ และ “ทองสุก” (ชิน ชินวุฒ อินทรคูสิน) ก็เป็นตัวลงประจำกลุ่ม ด้วยความที่เป็นคนเนิร์ด จึงโดนรุมแกล้งอยู่เสมอตั้งแต่เด็ก ๆ ยังดีที่เขายังมี “น้ำ” (น้ำชา ชีรณัฐ ยูสานนท์) เป็นเพื่อนที่เห็นใจทองสุกมากที่สุด ทั้งสองเป็นเพื่อนจนเรียนมหาวิทยาลัยแต่เพราะความเนิร์ดของทองสุก ทำให้กลุ่มเพื่อนใหม่ไม่ว่าจะเป็น บอย (ฌอห์ณ จินดาโชติ), แจ๊ก (น๊อต อัครณัฐ อริยฤทธิ์วิกุล), บีม (กอล์ฟ ณัฐภัสสรา อดุลยาเมธาสิริ), ปุ้ย (ฐา กิตติ์ลภัส กรสุทธิ์ไรวรรณ) ที่ทนความเนิร์ดของทองสุกไม่ไหว แม้น้ำจะขอก็ตาม
แล้ววันหยุดยาวที่กำลังจะมาถึงก็ทำให้ทุกคนต้องลืมเพื่อนคนนี้ไม่ลงไปตลอดชีวิต เมื่อทุกคนนัดกันหนีทองสุกไปเที่ยวกันที่เกาะเล็ก ๆ กลางทะเลสาบเวิ้งว้างแห่งหนึ่ง โดยมีโจทย์ง่าย ๆ ว่า งานนี้ต้องไม่มีทองสุก แต่ใครจะรู้ว่า ทองสุก แอบไปเซอร์ไพร์สที่นั่น และในคืนนั้นดันไปตรงกับวัน ศุกร์ 13 ที่ว่ากันว่าเป็น “คืนผีแดก” คืนที่วิญญาณผีร้ายออกมากินเครื่องเซ่นสังเวย เพื่อน ๆ จึงตอบแทนทองสุกด้วยการแกล้งด้วยการขังในตู้ที่ปิดตาย หารู้ไม่ว่าคนในกลุ่มได้รับบทเรียนที่ขำไม่ออก ในคืนที่เต็มไปด้วยความหลอนและไม่มีใครไว้ใจใครแม้กระทั่งตัวเอง
ดูเพิ่ม.
ศุกร์ 13 ฝันหวาน
มาสด้า ทริบิวต์

มาสด้า ทริบิวต์  เป็นรถยนต์เอนกประสงค์สมรรถนะสูงขนาดเล็กที่ผลิตโดยค่ายรถยนต์สัญชาติญี่ปุ่นขนาดกลาง มาสด้า เริ่มผลิตใน พ.ศ. 2543-2554 และเริ่มจำหน่ายในปี พ.ศ. 2544โดยมีมาสด้า CX-5  เข้ามาทำตลาดแทน มาสด้า ทริบิวต์ เป็นรถยนต์ SUV ขนาดเล็กที่ใช้ชิ้นส่วนร่วมกับฟอร์ด เอสเคป  และใช้ระบบขับเคลื่อน 4 ล้อเช่นเดียวกัน ในประเทศไทยทางมาสด้าประเทศไทยเคยนำมาจำหน่ายอยู่พักหนึ่งเมื่อปี พ.ศ. 2547-2549 และได้รับความนิยมอยู่ช่วงหนึ่งด้วย แต่ก็เลิกจำหน่ายไป 
มาสด้า ทริบิวต์ มีวิวัฒนาการตามช่วงเวลาได้ 2 Generation (รุ่น) ดังนี้
รุ่นที่ 1 (พ.ศ. 2543-2550).
มาสด้า ทริบิวต์ รุ่นที่ 1 เริ่มผลิตเมื่อ พ.ศ. 2543 และเปิดตัวอย่างเป็นทางการเมื่อปี พ.ศ. 2544 ออกมาขายเพื่อทดแทนเอสยูวีรุ่นเก่า มาสด้า นาวาโจ  มีเครื่องยนต์ 2 ขนาด คือ 2.3 Mazda L3-VE MZR และ 3.0 ลิตร Ford Duratec 30 V6 ในประเทศไทยจะเป็นเครื่องยนต์ 2.3 ลิตร L3-VE MZR มีเกียร์ 2 แบบ คือ เกียร์ธรรมดา 5 สปีด และเกียร์อัตโนมัติ 4 สปีด และมีตัวถังรูปแบบเดียวคือ SUV 5 ประตู 
รุ่นนี้ มีการผลิตในหลายประเทศเช่น ญี่ปุ่น ,สหรัฐอเมริกา ,ไต้หวัน ,ไทย ,ฟิลิปปินส์ และ ตูนีเซีย 
ในรุ่นนี้ เป็นรุ่นแรก รุ่นเดียวและรุ่นสุดท้ายที่มีขายในประเทศไทยและญี่ปุ่น เพราะหลังจากสิ้นสุดรุ่นนี้ ญี่ปุ่นได้นำมาสด้า CX-7 มาทำตลาดแทน ส่วนในประเทศไทยไม่มีการนำรุ่นต่อไปมาทำตลาดด้วย และเลิกผลิตรุ่นนี้พร้อมกันทั่วโลกในปี พ.ศ. 2550
รุ่นที่ 2 (พ.ศ. 2550-2554).
มาสด้า ทริบิวต์ รุ่นที่ 2 เริ่มผลิตเมื่อ พ.ศ. 2550 และยังคงใช้ชิ้นส่วนร่วมกับฟอร์ด เอสเคปเหมือนเดิม มีเครื่องยนต์ 2 ขนาด คือ 2.5 และ 3.0 ลิตร มีเกียร์ 3 แบบ คือ เกียร์ธรรมดา 5 สปีด ,เกียร์อัตโนมัติ 4 สปีดและเกียร์อัตโนมัติ 6 สปีด และมีตัวถังรูปแบบเดียวคือ SUV 5 ประตูเช่นเดิม โดยรุ่นนี้ไม่เป็นที่รู้จักของประเทศไทย และประเทศญี่ปุ่นได้ยกเลิกการทำตลาด เปลี่ยนไปนำ มาสด้า CX-7  มาผลิตแทน
รุ่นนี้ เป็นรุ่นแรกและรุ่นเดียวที่มีการผลิตทริบิวต์ในรูปแบบของเครื่องยนต์ไฮบริดออกมาขาย และยุติการผลิตในปี พ.ศ. 2554 โดยมีมาสด้า CX-5 เข้ามาทำตลาดแทน ซึ่งมาสด้าประเทศไทย เตรียมจะนำ CX-5 เข้ามาจำหน่ายในประเทศไทยในเร็วๆ นี้
กะ (อักษรเทวนาครี)

กะ เป็นพยัญชนะตัวแรกในอักษรเทวนาครี โดยเขียนว่า क มีที่มาแรกสุดจากอักษรพราหมี 𑀓  และพัฒนาต่อมาจากอักษรคุปตะ เป็นพยัญชนะในพวกกัณฐชะ (เกิดจากเพดานอ่อน) เสียงสปรรศะ ออกเสียงทับศัพท์ภาษาไทยให้เสียง ก และในทุกภาษา क จะออกเสียงเป็น หรือ 
ตัวอักษรสามารถเขียนเป็นพยัญชนะสังโยค โดยจะเหลือแค่ส่วนด้านหน้า ไม่ลากต่อมาด้านหลัง เช่น กฺว (क्व), กฺน (क्न), กฺย (क्य), กฺต (क्त) และกฺษ (क्ष)
สกอร์โปนอค

สกอร์โปน็อคส์  เป็นชื่อตัวละครจากภาพยนตร์ซีรีส์ เรื่อง ทรานส์ฟอร์มเมอร์ส เป็นหุ่นยนต์ฝ่ายของดีเซปติคอนส์ 
ประวัติ.
ฉบับการ์ตูน.
ทรานส์ฟอร์มเมอร์ส เจเนเรชั่น 1.
สกอร์โปน็อคส์ เป็นหุ่นยนต์ฝ่ายดีเซปติคอนส์ ที่อยู่ในกลุ่มของ เฮดมาสเตอร์ส เขาเป็นคู่แค้นกับ ฟอร์เทรส แม็กซิมัส (Fortress Maximus) ผู้เป็นหุ่นยนต์ฝ่ายออโต้บ็อตส์ มีอยู่ครั้งหนึ่ง สกอร์โปนอคได้นำพวกดีเซปติคอนส์มาจู่โจมค่ายออโต้บ็อตส์ ณ ดาวไซเบอร์ทรอน สกอร์โปนอคและพวก ได้ทำการปิดเมืองเอาไว้ จนค่ายออโต้บ็อตส์แตกพ่ายเพราะถูกเผาทำลายสิ้น
ฉบับภาพยนตร์คนแสดง.
ทรานส์ฟอร์มเมอร์ส มหาวิบัติจักรกลสังหารถล่มจักรวาล.
ในฉบับภาพยนตร์คนแสดง สกอร์โปน็อคส์ เป็นหุ่นยนต์สีเทาดำ มีลักษณะรูปร่างคล้ายแมงป่อง สกอร์โปน็อคส์ได้ปรากฏตัวขึ้นในภาพยนตร์เรื่องนี้เป็นเรื่องแรก ฉากแรกที่สกอร์โปน็อคส์ได้ปรากฏตัวขึ้นคือ รัฐกาตาร์ ฝั่งตะวันออกกลาง สกอร์โปนอคได้มายังโลกเพื่อมาตามหาออลสปาร์คร่วมกับหุ่นยนต์ตัวอื่นๆ และได้มีส่วนร่วมในการปราบปรามทหารของผู้กองเลนนิกซ์ และโรเบิร์ต เอ็ปป์ ที่กองบัญชาการปฏิบัติการพิเศษ ณ กาตาร์ จนท่านรัฐมนตรีกลาโหมและทุกคนคิดว่าทหารที่ถูกโจมตีเสียชีวิตหมด แต่แท้จริงแล้วเลนนิกซ์ เอ็ปป์ และทหารที่เหลือไม่กี่คนรอดตายมาได้ 
เมื่อสกอร์โปน็อคส์รู้ข่าวว่าพวกเขารอดมาได้เลยไปถล่มซ้ำอีกรอบ ที่หมู่บ้านเล็กๆ กลางทะเลทราย เลนนิกซ์และเอ็ปป์ได้วิทยุสื่อสารไปถึงเพนตากอน ให้มาจัดการตัวประหลาดนี้ ทหารอากาศที่ถูกส่งมาตามคำสั่งของภาคพื้นดิน ได้ระดมยิงสกอร์โปน็อคส์อย่างหนัก จนสกอร์โปน็อคส์หางขาด และบาดเจ็บสาหัส จนต้องหนีไปรักษาตัว
ทรานส์ฟอร์มเมอร์ส อภิมหาสงครามแค้น.
ในทรานส์ฟอร์มเมอร์สภาค 2 สกอร์โปน็อคส์ได้ปรากฏตัวตอนที่ดีเซปติคอนส์ทำศึกชิงขุมพลังเมททริกซ์ ที่อียิปต์ และพยายามขัดขวางไม่ให้แซม วิทวิคกี้ นำเมททริกซ์ไปชุบชีวิตออพติมัส สกอร์โปน็อคส์ ได้เห็นเหตุการณ์ตอนเจ็ทไฟร์ มาฆ่าหุ่นยนต์ดีเซปติคอนส์ เพราะเจ็ทไฟร์เลือกย้ายข้างอยู่ฝ่ายออโต้บ็อตส์ สกอร์โปน็อคส์จึงออกไปทำการต่อสู้ และพยายามจะฉีกร่างเจ็ทไฟร์ แต่ถูกเจ็ทไฟร์โจมตีที่ศีรษะอย่างหนักจนสกอร์โปน็อคส์ สิ้นชีพ ส่วนเจ็ทไฟร์บาดเจ็บสาหัส ในภาค 7 สกอร์โปน็อคส์ได้อยู่ฝ่ายพรีดาคอนส์เพื่อรับมือกับพวกออโต้บ็อตส์และแม็กซิมอลที่โลก ความสูงของสกอร์โปน็อคส์อยู่ที่ 10 ฟุต อาวุธของมันคือ หางเหล็กใน, แฮนด์บลาสเตอร์ และ จรวดสั้น
ผู้พากย์เสียง.
ผู้ให้เสียงสกอร์โปน็อคส์ ในทรานส์ฟอร์มเมอร์ส ภาค เจเนเรชั่น 1 ให้เสียงภาษาอังกฤษโดย สตีเฟ่น คีเนอร์ (Stephen keener)
ในทรานส์ฟอร์มเมอร์ส ซีรีส์ (ทรานส์ฟอร์มเมอร์ส :เอ็นเนอร์จอน ทรานส์ฟอร์มเมอร์ส : ไซเบอร์ตรอน และ ทรานส์ฟอร์มเมอร์ส ไทเทเนี่ยม) ให้เสียงสกอร์โปน็อคส์ ภาคภาษาอังกฤษโดย โคลิน เมอร์ด็อร์ค (Colin murdock) ให้เสียงภาษาญี่ปุ่นโดย ยาซึโนริ มาซึทานิ (Yasunori Masutani)
ส่วนในฉบับภาพยนตร์คนแสดงนั้น ไม่มีเสียงพากย์สกอร์โปน็อคส์
การเรียกชื่อในแต่ละประเทศ.
สกอร์โปน้อคส์ ภาษาอิตาเลียนเรียกว่า สกอร์เปี้ยน (Scorpion) ภาษายูเครน จะเรียกว่า สกอร์ปี้ (Scorpiy) ภาษาญี่ปุ่นเรียกว่า สกอรุโปนอกกุ
แอร์ซัปพลาย

แอร์ซัปพลาย  เป็นวงศิลปินคู่แนวซอฟต์ร็อก สัญชาติ อังกฤษ-ออสเตรเลีย ประกอบด้วย เกรแฮม รัสเซล มือกีตาร์ นักร้อง นักแต่งเพลง ชาวอังกฤษ และ รัสเซล ฮิตช์ค็อก นักร้องหลัก ชาวออสเตรเลีย พวกเขาประสบความสำเร็จทั่วโลกในช่วงยุค 1980 จากผลงาน 8 ซิงเกิล ที่ติดท๊อปเท็นเพลงฮิต ในสหรัฐอเมริกา
แอร์ซัปพลาย ก่อตั้งวงที่ประเทศออสเตรเลียในปี ค.ศ. 1975 ผ่านการทำงานร่วมกับนักร้องและนักดนตรีฝีมือดีจำนวนมาก โดยแอร์ซัปพลายได้รับการยกย่องให้มีชื่ออยู่ในหอเกียรติยศของสมาคมอุตสาหกรรมสิ่งบันทึกเสียงออสเตรเลีย ในเดือนธันวาคม ค.ศ. 2013
ประวัติ.
ก่อตั้ง.
คริสซี แฮมมอนด์ , รัสเซล ฮิตช์ค็อก และ เกรแฮม รัสเซล ได้มีโอกาสพบกันในเดือนพฤษภาคม ค.ศ. 1975 ขณะทำการแสดงละครเพลงที่ประพันธ์โดยแอนดรูว์ ลอยด์ เวบเบอร์ และ ทิม ไรซ์ เรื่อง จีซัส ไครสต์ ซูเปอร์สตาร์ ทั้ง 3 คน ได้รวมตัวกันก่อตั้งวงดนตรีประสานเสียงขึ้นที่เมลเบิร์น โดยมี คริสซี แฮมมอนด์ และ รัสเซล ฮิตช์ค็อก ทำหน้าที่ร้องนำ ส่วน เกรแฮม รัสเซล ทำหน้าที่เล่นกีตาร์
ต่อมา คริสซี แฮมมอนด์ นักร้องหญิงของวงได้ขอแยกตัวออกไปก่อตั้งวงดนตรีชื่อ ชีตาห์ โดยทางวงได้รับ เจเรมี พอล เข้ามาเป็นสมาชิกใหม่ในตำแหน่งมือเบส และ ร้องนำ ในปี ค.ศ. 1976 ต่อมาพวกเขาได้ออกซิงเกิลแรก "Love and Other Bruises" ซึ่งกลายเป็นเพลงที่ได้รับความนิยมในออสเตรเลีย ก่อนจะออกสตูดิโออัลบั้มชุดแรก "Air Supply" ในเดือนธันวาคม ค.ศ. 1976 มีเพลงที่ได้รับความนิยมเช่น "If You Knew Me", "Empty Pages" และ "Feel the Breeze" โดยสมาชิกของวงในอัลบั้มชุดแรกนี้ ประกอบไปด้วยสมาชิก 6 คน ได้แก่ 
ในการออกทัวร์คอนเสิร์ตภายในประเทศกับการออกอัลบั้มชุดแรก ไนเจล มาคารา ได้เข้ามาเป็นมือกลองแทนที่ เจฟฟ์ บราวน์ ส่วน มาร์ค แม็คเอ็นที สมาชิกในตำแหน่งกีตาร์โซโล่ ได้ขอแยกวงออกไป ทางวงจึงได้ติดต่อ เบรนตัน ไวท์ ให้เข้ามาเป็นสมาชิกใหม่แทนที่แม็คเอ็นที ซึ่งเบรนตัน ไวท์ ได้เข้ามาร่วมซ้อมกับทางวงแต่ไม่มีโอกาสได้ขึ้นแสดง
ในเดือนกรกฎาคม ค.ศ. 1977 ทางวงได้ออกสตูดิโออัลบั้มชุดที่ 2 "The Whole Thing's Started" ซึ่ง เร็กซ์ โก๊ะห์ มือกีตาร์ชาวสิงคโปร์ ได้เข้ามาเป็นสมาชิกใหม่ในตำแหน่งมือกีตาร์โซโล่ อัลบั้มชุดนี้มีเพลงที่ประสบความสำเร็จขี้นชาร์ตเพลงของออสเตรเลียเช่น "Do What You Do", "That's How the Whole Thing Started" และ "Do It Again" โดยในปีดังกล่าวทางวงได้มีโอกาสเล่นเป็นวงดนตรีสนับสนุนให้กับร็อด สจ๊วต ขณะมาทัวร์คอนเสิร์ตที่ออสเตรเลีย และได้รับการชักชวนจากร็อด สจ๊วต ให้ไปทำการแสดงที่สหรัฐอเมริกาและแคนาดา
ซิงเกิล.
ซิงเกิลฮิตที่ติดอันดับในบิลบอร์ดชาร์ทของสหรัฐอเมริกา
ปลาฉลามอาบแดด

ปลาฉลามอาบแดด หรือ ปลาฉลามยักษ์น้ำอุ่น (ชื่อวิทยาศาสตร์: "Cetorhinus maximus") เป็นปลากระดูกอ่อนขนาดใหญ่ชนิดหนึ่ง จำพวกปลาฉลาม นับเป็นปลาเพียงชนิดเดียวเท่านั้นที่อยู่ในวงศ์ Cetorhinidae และสกุล "Cetorhinus"
ปลาฉลามอาบแดดจัดอยู่ในอันดับ Lamniformes เช่นเดียวกับปลาฉลามขาว จัดเป็นปลาที่มีขนาดใหญ่เป็นอันดับสองของโลกรองมาจากปลาฉลามวาฬ ปลาฉลามอาบแดดมีความยาวได้ถึง 10 เมตร เท่ากับรถโดยสารสองชั้นคันหนึ่ง (ขนาดโดยเฉลี่ย 8 เมตร) มีน้ำหนักมากถึงได้ 7 ตัน เท่ากับช้างสองเชือก มีลักษณะเด่น คือ มีลำตัวสีเทาออกน้ำตาล มีปลายจมูกเป็นรูปกรวย มีปากขนาดใหญ่ มีซี่กรองเหงือกสีแดงมีลักษณะเป็นซี่คล้ายหวีหรือแปรงที่พัฒนามาเป็นอย่างดีสำหรับกรองอาหาร มีริ้วเหงือกภายนอกตั้งแต่ส่วนบนหัวถึงด้านล่างหัว ซึ่งปลาฉลามอาบแดดจะใช้ซี่กรองเหงือกนี้ในการหายใจเอาออกซิเจนเข้าสู่ร่างกาย กรองกินแพลงก์ตอนสัตว์ต่าง ๆ ผ่านซี่กรองนี้เป็นอาหารเหมือนปลาฉลามวาฬ และปลาฉลามเมกาเมาท์ จัดเป็นปลาฉลามที่มีสมองขนาดเล็ก แต่ก็มีประสาทสัมผัสโดยเฉพาะประสาทการดมกลิ่นที่ดีเยี่ยมเหมือนปลาฉลามกินเนื้อชนิดอื่น
ปลาฉลามอาบแดด เป็นปลาฉลามขนาดใหญ่อีกชนิดหนึ่งที่ไม่เป็นอันตรายต่อมนุษย์ กระจายพันธุ์อยู่ในทะเลหรือมหาสมุทรเขตน้ำอุ่นทั่วโลก โดยเฉพาะรอบ ๆ เกาะอังกฤษ นับเป็นปลาที่ใหญ่ที่สุดที่พบได้ในเกาะอังกฤษ ปลาฉลามอาบแดดบางครั้งจะรวมตัวกันเป็นฝูงเล็ก ๆ เพื่อกินแพลงก์ตอนสัตว์บริเวณผิวน้ำ ตามสภาวะแวดล้อมที่เหมาะสมที่แพลงก์ตอนสัตว์จะเจริญเติบโตได้ดี คือ มีแสงแดด มีอุณหภูมิอบอุ่นที่เหมาะสม ปลาฉลามอาบแดดจะอ้าปากได้กว้าง จนกระทั่งเห็นซี่กรองภายในปากชัดเจน ไล่กินแพลงก์ตอนสัตว์ตามผิวน้ำ แต่โดยปกติจะอาศัยอยู่ในน้ำลึก และจะมีพฤติกรรมย้ายถิ่นฐานไปตามแพลงก์ตอนตามฤดูกาล ซึ่งเชื่อว่าจะว่ายตามแพลงก์ตอนไปตามกลิ่น จากการศึกษาพบว่าสามารถเดินทางได้ไกลถึง 2,000 กิโลเมตร ภายในระยะเวลา 7 วัน
ปลาฉลามอาบแดด เหมือนปลาฉลามชนิดอื่น ๆ ที่ถูกล่าเพื่อการพาณิชย์มามาตั้งแต่อดีต เพื่อนำไปเพื่อการบริโภค ครีบนำไปทำเป็นหูฉลาม และน้ำมันตับปลาฉลาม อีกทั้งในปัจจุบัน ผลจากการตรวจสอบทางดีเอ็นเอและเนื้อเยื่อพบว่า ซากปลาฉลามอาบแดด คือ ซากของสิ่งมีชีวิตลึกลับขนาดใหญ่ที่เรือประมงสัญชาติญี่ปุ่นเคยกว้านขึ้นมาได้เมื่อ ปี ค.ศ. 1977 ที่ชายฝั่งนิวซีแลนด์ ซึ่งเป็นปริศนามาอย่างยาวนานว่าคือสัตว์ชนิดใด จนกระทั่งมีความเชื่อกันว่าเป็นพลีซิโอซอรัส สัตว์เลื้อยคลานทะเลคอยาวขนาดใหญ่ยุคเดียวกับไดโนเสาร์ที่ยังไม่สูญพันธุ์